qundao/data-zh-poetry huggingface dataset:
和万舍人折赠蜡梅韵·其一
作者：虞俦
朝代：宋

问讯江梅意未回，少林横出不知裁。
争先頼有园夫报，折赠空惊驿使来。
疎影暗香宁是伴，蜡言栀貌未须媒。
主人闻说归朝近，且趁眉间喜色开。
和万舍人折赠蜡梅韵·其三
作者：虞俦
朝代：宋

步绕名园日几回，司花著意巧能裁。影疏雅称灯笼映，香细疑从酒面来。破白江梅羞月妒，黏红仙杏待春媒。何如新样龙山种，却在京都占早开。
和万舍人折赠蜡梅韵·其三
作者：虞俦
朝代：宋

步遶名园日几回，司花着意巧能裁。
影疎雅称灯笼映，香细疑从酒面来。
破白江梅羞月妬，黏红僊杏待春媒。
何如新样龙山种，却在京都占早开。
和万舍人折赠蜡梅韵·其二
作者：虞俦
朝代：宋

蜡缀枝头春来回，缃罗休用剪刀裁。直须浮蚁相携去，应有游蜂错认来。晕紫檀心真似假，娇黄妆额自能媒。年来世味浑如此，嚼蕊吹香一笑开。
和万舍人折赠蜡梅韵·其二
作者：虞俦
朝代：宋

蜡缀枝头春来回，缃罗休用剪刀裁。
直须浮蚁相携去，应有游蜂错认来。
晕紫檀心真似假，娇黄粧额自能媒。
年来世味浑如此，嚼蕊吹香一笑开。
和中本留题照石诗
作者：虞俦
朝代：宋

故人别来知几年，怪我相逢须鬓白。看镜功名不用频，苍苔遍教留行迹。蚤知宇定发天光，未闻终日介如石。此理昭然何足疑，来诗并遣镌崖壁。
和中本留题照石诗
作者：虞俦
朝代：宋

故人别来知几年，怪我相逢鬚鬓白。
看镜功名不用频，苍苔遍教留行迹。
蚤知宇定发天光，未闻终日介如石。
此理昭然何足疑，来诗併遣镌崖壁。
和主簿喜雨二首
作者：虞俦
朝代：宋

龙眠熟处雷呼醒，蚁战酣时雨趁来。凉入稻云青漠漠，润添田水白皑皑。但期家给皆红腐，莫管庭空长绿苔。老令催科知自拙，推挤不法谓何哉。年来事事与心违，墨绶尘劳莫我知。慷慨归田虽有赋，殷勤喜雨漫赓诗。谁怜饭颗山头瘦，却想松江水面肥。一笑桑榆收已暮，向来膏润太踰时。
和主簿喜雨二首·其一
作者：虞俦
朝代：宋
体裁：古风

龙眠熟处雷呼醒，蚁战酣时雨趁来。凉入稻云青漠漠，润添田水白皑皑。但期家给皆红腐，莫管庭空长绿苔。老令催科知自拙，推挤不法谓何哉。
和主簿喜雨二首·其二
作者：虞俦
朝代：宋
体裁：古风

年来事事与心违，墨绶尘劳莫我知。慷慨归田虽有赋，殷勤喜雨漫赓诗。谁怜饭颗山头瘦，却想松江水面肥。一笑桑榆收已暮，向来膏润太踰时。
和主簿王伯伦喜雨
作者：虞俦
朝代：宋

电帜摇摇眩目光，雷车殷殷讶空肠。
咄嗟有底千峯雨，珍重无多一瓣香。
秔稻气苏南亩喜，芭蕉声到北窗凉。
恭惟英济纲维是，併遣炎官理去艎。
和主簿王伯伦喜雨
作者：虞俦
朝代：宋

电帜摇摇眩目光，雷车殷殷讶空肠。咄嗟有底千峰雨，珍重无多一瓣香。粳稻气苏南亩喜，芭蕉声到北窗凉。恭惟英济纲维是，并遣炎官理去艎。
和主簿郁同年
作者：虞俦
朝代：宋

紫鸾合在烟霄上，敛翅聊栖枳棘间。
若向两途分上下，可能句裏有江山。
和主簿郁同年
作者：虞俦
朝代：宋

紫鸾合在烟霄上，敛翅聊栖枳棘间。若向两途分上下，可能句里有江山。
和九日南坡小集
作者：虞俦
朝代：宋

风雨年时政不佳，山翁无酒向谁赊。
又还九日看黄菊，却喜晴天映碧纱。
有底尊前悲节物，只应醉裏送生涯。
明年徧插茱萸处，目断西飞雁影斜。
和九日南坡小集
作者：虞俦
朝代：宋

风雨年时政不佳，山翁无酒向谁赊。又还九日看黄菊，却喜晴天映碧纱。有底尊前悲节物，只应醉里送生涯。明年遍插茱萸处，目断西飞雁影斜。
和人二绝
作者：虞俦
朝代：宋

眼底群山入望来，搀天苍弁独崔嵬。年来怀抱谁关锁，祇傍登临醉里开。广文官冷复谁堪，心事无人可共谈。好雨忽来诗兴动，苦无才调却怀惭。
和人二绝·其一
作者：虞俦
朝代：宋

眼底羣山入望来，搀天苍弁独崔嵬。
年来怀抱谁关锁，祇傍登临醉裏开。
和人二绝·其一
作者：虞俦
朝代：宋

眼底群山入望来，搀天苍弁独崔嵬。年来怀抱谁关锁，祇傍登临醉里开。
和人二绝·其二
作者：虞俦
朝代：宋

广文官冷复谁堪，心事无人可共谈。好雨忽来诗兴动，苦无才调却怀惭。
和人二绝·其二
作者：虞俦
朝代：宋

广文官冷復谁堪，心事无人可共谈。
好雨忽来诗兴动，苦无才调却怀惭。
和人六绝
作者：虞俦
朝代：宋

天香国艳胆瓶中，眼界增明鼻观通。多谢高轩肯相顾，家贫不办一樽同。江南二十四番风，浪蕊浮花一洗空。断送春归可无恨，酒垆谁复过黄公。未数骚人赋落英，新诗贻我底能清。笔端挽得东风住，侯喜真惭浪得名。沧浪未濯软红尘，捧檄东来祇为亲。天女不知摩诘病，云何却现宰官身。杜宇声声苦唤人，应怜书剑走风尘。家山有约蚤归去，莫待来呼祈孔宾。排闷浑无酒十旬，落红铺绣未嫌贫。一壶饷我勾诗兴，大胜云安曲米春。
和人六绝·其一
作者：虞俦
朝代：宋

天香国艳胆瓶中，眼界增明鼻观通。多谢高轩肯相顾，家贫不办一樽同。
和人六绝·其一
作者：虞俦
朝代：宋

天香国艷胆瓶中，眼界增明鼻观通。
多谢高轩肯相顾，家贫不办一樽同。
和人六绝·其三
作者：虞俦
朝代：宋
体裁：七言绝句

未数骚人赋落英，新诗贻我底能清。笔端挽得东风住，侯喜真惭浪得名。
和人六绝·其二
作者：虞俦
朝代：宋

江南二十四番风，浪蕊浮花一洗空。断送春归可无恨，酒垆谁复过黄公。
和人六绝·其二
作者：虞俦
朝代：宋

江南二十四番风，浪蕊浮花一洗空。
断送春归可无恨，酒垆谁復过黄公。
和人六绝·其五
作者：虞俦
朝代：宋
体裁：七言绝句

杜宇声声苦唤人，应怜书剑走风尘。家山有约蚤归去，莫待来呼祈孔宾。
和人六绝·其六
作者：虞俦
朝代：宋
体裁：七言绝句

排闷浑无酒十旬，落红铺绣未嫌贫。一壶饷我勾诗兴，大胜云安曲米春。
和人六绝·其四
作者：虞俦
朝代：宋
体裁：七言绝句

沧浪未濯软红尘，捧檄东来祇为亲。天女不知摩诘病，云何却现宰官身。
和人木犀
作者：虞俦
朝代：宋
体裁：七言律诗

月娥一笑抵千金，玉粟枝头点缀深。莫怪谪仙犹未赏，却因犬子喜相寻。漙漙白露新秋色，楚楚黄裳翠雨襟。高兴已辜红袖饮，何心相伴白头吟。
和人紫笑花
作者：虞俦
朝代：宋
体裁：七言绝句

绀苞紫晕别家春，不属东君自宠珍。丈室维摩元不病，何妨时有散花人。
和佥判建平书怀
作者：虞俦
朝代：宋

堪笑夔蚿不自怜，漫劳胸次险山川。仕途醉眼青红乱，何地强分愚与贤。箕敛陈逋不问年，里胥促迫政骚然。关讥在野重为阱，敢望公家不税廛。只欲昏昏睡晚晴，惊飞蝴蝶梦难成。凭谁弹取山禽去，厌听窗前聒聒声。冷矣微官已倦游，末哉斗食尚迟留。长裾懒向侯门曳，任尔儿童笑拙鸠。新来花鸭已能言，苍狗谁知又变迁。不觉书空成怪事，未应嗔甚笑蓝田。
和佥判建平书怀·其一
作者：虞俦
朝代：宋
体裁：七言绝句

堪笑夔蚿不自怜，漫劳胸次险山川。仕途醉眼青红乱，何地强分愚与贤。
和佥判建平书怀·其三
作者：虞俦
朝代：宋
体裁：七言绝句

只欲昏昏睡晚晴，惊飞蝴蝶梦难成。凭谁弹取山禽去，厌听窗前聒聒声。
和佥判建平书怀·其二
作者：虞俦
朝代：宋

箕敛陈逋不问年，里胥促迫政骚然。
关讥在野重为穽，敢望公家不税廛。
和佥判建平书怀·其二
作者：虞俦
朝代：宋

箕敛陈逋不问年，里胥促迫政骚然。关讥在野重为阱，敢望公家不税廛。
和佥判建平书怀·其五
作者：虞俦
朝代：宋
体裁：七言绝句

新来花鸭已能言，苍狗谁知又变迁。不觉书空成怪事，未应嗔甚笑蓝田。
和佥判建平书怀·其四
作者：虞俦
朝代：宋
体裁：七言绝句

冷矣微官已倦游，末哉斗食尚迟留。长裾懒向侯门曳，任尔儿童笑拙鸠。
和使君巩大监秋阅
作者：虞俦
朝代：宋

金钲鼙鼓肃秋声，画㦸油幢照座明。
千骑夹营横槊气，六花簇队焕新晴。
雍容坛上看儒将，潦倒尊前愧老兵。
横槊赋诗豪杰事，澄江休数谢宣城。
和使君巩大监秋阅
作者：虞俦
朝代：宋

金钲鼙鼓肃秋声，画戟油幢照座明。千骑夹营横槊气，六花簇队焕新晴。雍容坛上看儒将，潦倒尊前愧老兵。横槊赋诗豪杰事，澄江休数谢宣城。
和俞孚仲游南坡
作者：虞俦
朝代：宋

列岫峥嵘栋宇连，平栏曲砌俯氓廛。坐谈风月三千里，直傍云烟咫尺天。栗里尚怀陶靖节，竹林还想杜樊川。冷官幸有田园乐，笑谢苏公乞酒钱。平昔相期汗漫游，杖藜还肯访林丘。君来便觉客不恶，我醉无言山自幽。柏子乍燃香拂袖，酪奴初试雪浮瓯。慈亲眉寿閒居好，谁道周南叹滞留。
和俞孚仲游南坡·其一
作者：虞俦
朝代：宋
体裁：七言律诗

列岫峥嵘栋宇连，平栏曲砌俯氓廛。坐谈风月三千里，直傍云烟咫尺天。栗里尚怀陶靖节，竹林还想杜樊川。冷官幸有田园乐，笑谢苏公乞酒钱。
和俞孚仲游南坡·其二
作者：虞俦
朝代：宋

平昔相期汗漫游，杖藜还肯访林丘。君来便觉客不恶，我醉无言山自幽。柏子乍燃香拂袖，酪奴初试雪浮瓯。慈亲眉寿閒居好，谁道周南叹滞留。
和俞孚仲游南坡·其二
作者：虞俦
朝代：宋

平昔相期汗漫游，杖藜还肯访林丘。
君来便觉客不恶，我醉无言山自幽。
柏子乍燃香拂袖，酪奴初试雪浮瓯。
慈亲眉寿閒居好，谁道周南嘆滞留。
和劝农诗
作者：虞俦
朝代：宋

世故偶夷险，吾行无介通。谁为青眼旧，人想翠眉浓。风雨花时过，溪山酒圣中。何时莲荡里，共把碧弯筒。节物常流转，人情作异同。颇期千载后，宁忍一朝穷。隔叶饶晴哢，游丝罥堕红。老春何足恨，结习本来空。
和劝农诗·其一
作者：虞俦
朝代：宋

世故偶夷险，吾行无介通。
谁为青眼旧，人想翠眉浓。
风雨花时过，溪山酒圣中。
何时莲荡裏，共把碧弯筒。
和劝农诗·其一
作者：虞俦
朝代：宋

世故偶夷险，吾行无介通。谁为青眼旧，人想翠眉浓。风雨花时过，溪山酒圣中。何时莲荡里，共把碧弯筒。
和劝农诗·其二
作者：虞俦
朝代：宋

节物常流转，人情作异同。
颇期千载后，宁忍一朝穷。
隔叶饶晴咔，游丝罥堕红。
老春何足恨，结习本来空。
和劝农诗·其二
作者：虞俦
朝代：宋

节物常流转，人情作异同。颇期千载后，宁忍一朝穷。隔叶饶晴哢，游丝罥堕红。老春何足恨，结习本来空。
和吴升之岩桂
作者：虞俦
朝代：宋
体裁：七言绝句

一笑姮娥不问金，诗人未见已披襟。秋来想动蟾宫兴，敢向风前彻夜吟。
和吴守修盖禁兵营屋之韵
作者：虞俦
朝代：宋

使君事业此权舆，军政留心尽返初。
尺籍伍符须补阙，连营列戍且羣居。
更观坚利修兵甲，可但帡幪有屋庐。
我亦向来飞荐墨，况闻佳颂起阎闾。
和吴守修盖禁兵营屋之韵
作者：虞俦
朝代：宋

使君事业此权舆，军政留心尽返初。尺籍伍符须补阙，连营列戍且群居。更观坚利修兵甲，可但帡幪有屋庐。我亦向来飞荐墨，况闻佳颂起阎闾。
和吴守拜上方历日之赐已而雪作约同僚登俯江楼见怀之作
作者：虞俦
朝代：宋

六花飞舞到江头，清赏朝来破客愁。便遣郢人传白雪，快呼从事到青州。宠珍历象占星鸟，混一疆封验斗牛。遥想倚栏看未足，寒江浩荡没轻鸥。天教三白瑞来麰，黄竹歌声浪自愁。未问骑驴游霸上，行将跨鹤上扬州。桥横忽度行天马，帘捲何须压海牛。鼓吹从来杀风景，丁宁江上莫惊鸥。
和吴守拜上方历日之赐已而雪作约同僚登俯江楼见怀之作·其一
作者：虞俦
朝代：宋
体裁：七言律诗

六花飞舞到江头，清赏朝来破客愁。便遣郢人传白雪，快呼从事到青州。宠珍历象占星鸟，混一疆封验斗牛。遥想倚栏看未足，寒江浩荡没轻鸥。
和吴守拜上方历日之赐已而雪作约同僚登俯江楼见怀之作·其二
作者：虞俦
朝代：宋

天教三白瑞来麰，黄竹歌声浪自愁。
未问骑馿游霸上，行将跨鹤上扬州。
桥横忽度行天马，帘捲何须压海牛。
鼓吹从来杀风景，丁宁江上莫惊鸥。
和吴守拜上方历日之赐已而雪作约同僚登俯江楼见怀之作·其二
作者：虞俦
朝代：宋

天教三白瑞来麰，黄竹歌声浪自愁。未问骑驴游霸上，行将跨鹤上扬州。桥横忽度行天马，帘捲何须压海牛。鼓吹从来杀风景，丁宁江上莫惊鸥。
和吴守赋秋阅之什
作者：虞俦
朝代：宋

秋郊小队暂徘徊，谁信儒门出将才。
千骑控弦吴月满，一声鸣角楚天开。
赋诗已是夸横槊，看剑何妨更引杯。
收取中原报明主，凌烟事业正相催。
和吴守赋秋阅之什
作者：虞俦
朝代：宋

秋郊小队暂徘徊，谁信儒门出将才。千骑控弦吴月满，一声鸣角楚天开。赋诗已是誇横槊，看剑何妨更引杯。收取中原报明主，凌烟事业正相催。
和吴守韵送木犀
作者：虞俦
朝代：宋

珍重黄堂遗送来，淮南未数小山才。
分从月裏双株在，趁得风前一笑开。
秋着屏帏蟾弄影，春生酒面蚁浮杯。
姮娥自与花为约，不爱人间羯鼓催。
和吴守韵送木犀
作者：虞俦
朝代：宋

珍重黄堂遗送来，淮南未数小山才。分从月里双株在，趁得风前一笑开。秋著屏帏蟾弄影，春生酒面蚁浮杯。姮娥自与花为约，不爱人间羯鼓催。
和太守
作者：虞俦
朝代：宋
体裁：五言律诗

岂弟循良守，功成意益谦。寻求七字律，想见一生廉。活火烹茶蕊，消愁媚酒帘。南楼月华好，吹笛指须纤。
和姜总管喜民间种麦
作者：虞俦
朝代：宋

腰镰刈晚禾，荷锄种新麦。
田家竞作苦，羔豚劳岁夕。
翠浪惬初怀，黄云期后穫。
晴暖得天时，肥瘠随地力。
剩欲观风谣，未暇履阡陌。
宁唯餠饵香，庶免鞭笞责。
拟踏青州曲，酿酒邀佳客。
和姜总管喜民间种麦
作者：虞俦
朝代：宋

腰镰刈晚禾，荷锄种新麦。田家竞作苦，羔豚劳岁夕。翠浪惬初怀，黄云期后穫。晴暖得天时，肥瘠随地力。剩欲观风谣，未暇履阡陌。宁唯饼饵香，庶免鞭笞责。拟踏青州曲，酿酒邀佳客。
和姜总管归途
作者：虞俦
朝代：宋

城郭迎车骑，溪山展画图。
归鸦翻落叶，宿雁集寒芜。
酒裏倾肝胆，吟边识步趋。
佳人来底暮，心傒碧云苏。
和姜总管归途
作者：虞俦
朝代：宋

城郭迎车骑，溪山展画图。归鸦翻落叶，宿雁集寒芜。酒里倾肝胆，吟边识步趋。佳人来底暮，心傒碧云苏。
和姜总管感秋七首
作者：虞俦
朝代：宋

年华纷代谢，时态几沉浮。天末凉风起，何人不感秋。已是诗成集，何妨酒拍浮。人生不行乐，空惜鬓惊秋。向道鲈鱼美，须渠太白浮。季鹰归未得，空忆五湖秋。柏寺官联谬，萍踪宦海浮。向来苕霅梦，罪我亦春秋。故里经年别，虚舟尽日浮。有书谁与寄，目送雁横秋。窗暗灯花结，帘疏露气浮。晚来城上角，吹断一天秋。诗到齐梁后，名多李杜浮。谁能追正始，蟪小岂知秋。
和姜总管感秋七首·其一
作者：虞俦
朝代：宋
体裁：五言绝句

年华纷代谢，时态几沉浮。天末凉风起，何人不感秋。
和姜总管感秋七首·其七
作者：虞俦
朝代：宋
体裁：五言绝句

诗到齐梁后，名多李杜浮。谁能追正始，蟪小岂知秋。
和姜总管感秋七首·其三
作者：虞俦
朝代：宋
体裁：五言绝句

向道鲈鱼美，须渠太白浮。季鹰归未得，空忆五湖秋。
和姜总管感秋七首·其二
作者：虞俦
朝代：宋
体裁：五言绝句

已是诗成集，何妨酒拍浮。人生不行乐，空惜鬓惊秋。
和姜总管感秋七首·其五
作者：虞俦
朝代：宋

故里经年别，虚舟尽日浮。有书谁与寄，目送雁横秋。
和姜总管感秋七首·其五
作者：虞俦
朝代：宋

故里经年别，虚舟尽日浮。
有书谁与寄，目送鴈横秋。
和姜总管感秋七首·其六
作者：虞俦
朝代：宋

窗暗灯花结，帘疎露气浮。
晚来城上角，吹断一天秋。
和姜总管感秋七首·其六
作者：虞俦
朝代：宋

窗暗灯花结，帘疏露气浮。晚来城上角，吹断一天秋。
和姜总管感秋七首·其四
作者：虞俦
朝代：宋
体裁：五言绝句

柏寺官联谬，萍踪宦海浮。向来苕霅梦，罪我亦春秋。
和姜总管感秋七首中秋前一日风雨大作林子长辄动归兴赋二绝因次其韵·其一
作者：虞俦
朝代：宋
体裁：七言绝句

桂华天上正扶疏，万里清光散有馀。厚约本期今夕共，翻云覆雨独何欤。
和姜总管有怀南涧老人
作者：虞俦
朝代：宋

一杯相属岂非天，目送归鸿付五弦。霜后黄花秋漠漠，风前丹叶暮翩翩。凭栏把酒青山共，即席赓诗红袖传。我亦从来无此客，敢将觞咏断前贤。
和姜总管有怀南涧老人
作者：虞俦
朝代：宋

一杯相属岂非天，目送归鸿付五絃。
霜后黄花秋漠漠，风前丹叶暮翩翩。
凭栏把酒青山共，即席赓诗红袖传。
我亦从来无此客，敢将觞咏断前贤。
和姜总管送别
作者：虞俦
朝代：宋

富贵如浮云，于我初何有。转徙浙东西，仅足糊其口。去年在吴兴，民物犹未阜。赈荒事方殷，奚暇诗与酒。今年到东阳，政成不待久。邂逅遇诗仙，襟抱得细剖。切磋愧子贡，起予幸鲁叟。琮琤苍玉佩，关键黄金钮。拟学西子颦，益愧邻女丑。赓酬强追逐，要是非敌手。目短曹刘墙，气轹鲍谢囿。我如武成策，第可二三取。山泽多蛇龙，松柏无培塿。缅怀南涧老，斯人骨已朽。人事真好乖，又假苏台守。遽辞山水邦，暂缺云龙耦。酒罢雨沾裾，船开山入牖。似鹤出樊笼，如鱼脱窠臼。分袂却关情，鼓棹犹回首。长篇肯赠我，字字炳星斗。愿保岁寒心，莫愧金石友。
和姜总管送别
作者：虞俦
朝代：宋

富贵如浮云，于我初何有。
转徙浙东西，仅足餬其口。
去年在吴兴，民物犹未阜。
赈荒事方殷，奚暇诗与酒。
今年到东阳，政成不待久。
邂逅遇诗仙，襟抱得细剖。
切磋愧子贡，起予幸鲁叟。
琮琤苍玉佩，关键黄金钮。
拟学西子颦，益愧邻女丑。
赓酬强追逐，要是非敌手。
目短曹刘墙，气轹鲍谢囿。
我如武成策，第可二三取。
山泽多蛇龙，松柏无培塿。
缅怀南涧老，斯人骨已朽。
人事真好乖，又假苏台守。
遽辞山水邦，暂缺云龙耦。
酒罢雨沾裾，船开山入牖。
似鹤出樊笼，如鱼脱窠臼。
分袂却关情，鼓棹犹回首。
长篇肯赠我，字字炳星斗。
愿保岁寒心，莫愧金石友。
和姜总管送牡丹
作者：虞俦
朝代：宋

东君探借小春天，珍重霜余晓更妍。
岂是阳和私拙守，也应春色属诗仙。
和姜总管送牡丹
作者：虞俦
朝代：宋

东君探借小春天，珍重霜馀晓更妍。岂是阳和私拙守，也应春色属诗仙。
和姜总管食菜羹
作者：虞俦
朝代：宋

筠筒吹火鼎烹油，小摘朝来露已浮。烂煮香粳供玉糁，更须春味荐猫头。未必烝壶输鸭味，谁云湩酪敌莼羹。先春已拟尝新韭，最爱萧萧夜雨声。膏粱馀习言无味，藜苋枯肠语转工。染鼎不应孤指动，来诗却得愈头风。
和姜总管食菜羹·其一
作者：虞俦
朝代：宋
体裁：七言绝句

筠筒吹火鼎烹油，小摘朝来露已浮。烂煮香粳供玉糁，更须春味荐猫头。
和姜总管食菜羹·其三
作者：虞俦
朝代：宋

膏粱余习言无味，藜苋枯肠语转工。
染鼎不应孤指动，来诗却得愈头风。
和姜总管食菜羹·其三
作者：虞俦
朝代：宋

膏粱馀习言无味，藜苋枯肠语转工。染鼎不应孤指动，来诗却得愈头风。
和姜总管食菜羹·其二
作者：虞俦
朝代：宋
体裁：七言绝句

未必烝壶输鸭味，谁云湩酪敌莼羹。先春已拟尝新韭，最爱萧萧夜雨声。
和子长县尉林同年立春后十日风雪大作访客不值
作者：虞俦
朝代：宋

一束乌薪抵百金，外间风雪政愁阴。
履穿东郭先生病，梅老西湖处士吟。
青帝未教春满目，玄冥还有岁寒心。
蹇馿不踏长安道，恐落泥涂迹愈深。
和子长县尉林同年立春后十日风雪大作访客不值
作者：虞俦
朝代：宋

一束乌薪抵百金，外间风雪政愁阴。履穿东郭先生病，梅老西湖处士吟。青帝未教春满目，玄冥还有岁寒心。蹇驴不踏长安道，恐落泥涂迹愈深。
和孙尉登空翠堂鼓琴酌茗有怀冷令二首
作者：虞俦
朝代：宋

楼畔晴岚翠拂空，天教我辈一尊同。只愁杨柳归来绿，却叹桃花去后红。春事又还觞咏里，人生正堕别离中。不堪搔首东南望，独立惊风叹断鸿。花满芳洲月满楼，留连从事到青州。巧分茗椀消磨睡，静拂琴徽断送愁。寒食烟花知有几，上元灯火恰才收。冷官已办江头费，烂醉春风典破裘。
和孙尉登空翠堂鼓琴酌茗有怀冷令二首·其一
作者：虞俦
朝代：宋

楼畔晴岚翠拂空，天教我辈一尊同。只愁杨柳归来绿，却叹桃花去后红。春事又还觞咏里，人生正堕别离中。不堪搔首东南望，独立惊风叹断鸿。
和孙尉登空翠堂鼓琴酌茗有怀冷令二首·其一
作者：虞俦
朝代：宋

楼畔晴岚翠拂空，天教我辈一尊同。
只愁杨柳归来绿，却嘆桃花去后红。
春事又还觞咏裏，人生正堕别离中。
不堪搔首东南望，独立惊风嘆断鸿。
和孙尉登空翠堂鼓琴酌茗有怀冷令二首·其二
作者：虞俦
朝代：宋

花满芳洲月满楼，留连从事到青州。巧分茗椀消磨睡，静拂琴徽断送愁。寒食烟花知有几，上元灯火恰才收。冷官已办江头费，烂醉春风典破裘。
和孙尉登空翠堂鼓琴酌茗有怀冷令二首·其二
作者：虞俦
朝代：宋

花满芳洲月满楼，留连从事到青州。
巧分茗椀消磨睡，静拂琴徽断送愁。
寒食烟花知有几，上元灯火恰纔收。
冷官已办江头费，烂醉春风典破裘。
和孙尉登空翠堂鼓琴酌茗有怀冷令二首·其二
作者：虞俦
朝代：宋
体裁：七言律诗

花满芳洲月满楼，留连从事到青州。巧分茗碗消磨睡，静拂琴徽断送愁。寒食烟花知有几，上元灯火恰才收。冷官已办江头费，烂醉春风典破裘。
和宁国守沈察院九月严霜十五韵
作者：虞俦
朝代：宋

九月十月交，卦应西北乾。少昊犹执矩，玄冥遽行权。庆元敦牂岁，夏无雨旸愆。早禾既有秋，人斯望有年。晚稻亦怀新，颖实相接连。不间东南亩，宁分左右肩。严霜忽早降，节候无馀暄。黄熟乃无日，青乾空在田。殆不如稊稗，那敢咏好坚。造物岂弃遗，繄时失后先。农夫亟欲诉，有司不谓然。课无责之有，何异扼其咽。使君恻兴念，官租为渠蠲。作诗宽彼忧，至哉仁人言。幸甚宣城民，信乎有二天。
和宁国守沈察院九月严霜十五韵
作者：虞俦
朝代：宋

九月十月交，卦应西北干。
少昊犹执矩，玄冥遽行权。
庆元敦牂岁，夏无雨旸愆。
早禾既有秋，人斯望有年。
晚稻亦怀新，颖实相接连。
不间东南亩，宁分左右肩。
严霜忽早降，节候无余暄。
黄熟乃无日，青干空在田。
殆不如稊稗，那敢咏好坚。
造物岂弃遗，繄时失后先。
农夫亟欲诉，有司不谓然。
课无责之有，何异扼其咽。
使君恻兴念，官租为渠蠲。
作诗宽彼忧，至哉仁人言。
幸甚宣城民，信乎有二天。
和安抚王诚之给事重九日登高诗韵
作者：虞俦
朝代：宋

登临兴引越山高，醉眼何曾识二豪。戏马向来誇胜饯，卧龙此去记吾曹。风前短发还羞杜，笔底新诗欲和陶。赖有蛤蜊风味在，固应居士笑卢遨。秋雁初飞几点高，卧龙送目十分豪。且容司马吹纱帽，莫向参军问骑曹。饮吸百川从酩酊，诗驱万象入甄陶。菊花开日重阳是，有暇何妨更一遨。眼横秦望接云高，不独诗豪酒亦豪。岂是过呼韩吏部，未应轻比汉功曹。尊空北海怀文举，菊绕东篱念老陶。只恐诏归天尺五，直须秉烛与公遨。
和安抚王诚之给事重九日登高诗韵·其一
作者：虞俦
朝代：宋

登临兴引越山高，醉眼何曾识二豪。
戏马向来夸胜饯，卧龙此去记吾曹。
风前短髮还羞杜，笔底新诗欲和陶。
頼有蛤蜊风味在，固应居士笑卢遨。
和安抚王诚之给事重九日登高诗韵·其一
作者：虞俦
朝代：宋

登临兴引越山高，醉眼何曾识二豪。戏马向来誇胜饯，卧龙此去记吾曹。风前短发还羞杜，笔底新诗欲和陶。赖有蛤蜊风味在，固应居士笑卢遨。
和安抚王诚之给事重九日登高诗韵·其三
作者：虞俦
朝代：宋
体裁：七言律诗

眼横秦望接云高，不独诗豪酒亦豪。岂是过呼韩吏部，未应轻比汉功曹。尊空北海怀文举，菊绕东篱念老陶。只恐诏归天尺五，直须秉烛与公遨。
和安抚王诚之给事重九日登高诗韵·其二
作者：虞俦
朝代：宋

秋雁初飞几点高，卧龙送目十分豪。且容司马吹纱帽，莫向参军问骑曹。饮吸百川从酩酊，诗驱万象入甄陶。菊花开日重阳是，有暇何妨更一遨。
和安抚王诚之给事重九日登高诗韵·其二
作者：虞俦
朝代：宋

秋鴈初飞几点高，卧龙送目十分豪。
且容司马吹纱帽，莫向参军问骑曹。
饮吸百川从酩酊，诗驱万象入甄陶。
菊花开日重阳是，有暇何妨更一遨。
和宋宰立春雨
作者：虞俦
朝代：宋

怪生淑气静氛埃，知是东君一笑开。膏雨任能滋宿麦，香风先已上寒梅。交情太薄莺犹懒，远信难凭雁却回。闻道君家春最胜，十分眉妩画章台。镜里朱颜一寸埃，感时怀抱向谁开。典衣饾饤盘心菜，贳酒留连眼底梅。三月莺花劳问讯，几家幡胜带能回。新来不作温柔梦，有底诗情似玉台。
和宋宰立春雨·其一
作者：虞俦
朝代：宋

怪生淑气静氛埃，知是东君一笑开。膏雨任能滋宿麦，香风先已上寒梅。交情太薄莺犹懒，远信难凭雁却回。闻道君家春最胜，十分眉妩画章台。
和宋宰立春雨·其一
作者：虞俦
朝代：宋

怪生淑气静氛埃，知是东君一笑开。
膏雨任能滋宿麦，香风先已上寒梅。
交情太薄鶑犹懒，远信难凭鴈却迴。
闻道君家春最胜，十分眉妩画章台。
和宋宰立春雨·其二
作者：虞俦
朝代：宋

镜裏朱颜一寸埃，感时怀抱向谁开。
典衣饾饤盘心菜，贳酒留连眼底梅。
三月鶑花劳问讯，几家幡胜带能迴。
新来不作温柔梦，有底诗情似玉台。
和宋宰立春雨·其二
作者：虞俦
朝代：宋

镜里朱颜一寸埃，感时怀抱向谁开。典衣饾饤盘心菜，贳酒留连眼底梅。三月莺花劳问讯，几家幡胜带能回。新来不作温柔梦，有底诗情似玉台。
和巩使君谢开府送牡丹绝句
作者：虞俦
朝代：宋
体裁：七言绝句

东君属意鹤翎红，喜入先生盼睐中。蝴蝶亦知春事短，向人栩栩恋芳丛。
和巩使君释奠韵
作者：虞俦
朝代：宋

畴昔东家一亩宫，推尊昭代比天崇。弦歌未辍文斯在，俎豆亲陪献有终。采藻载歌思泮水，浴沂行咏舞雩风。自惭谬玷诗书走，未羡诸儒舍盖公。
和巩使君释奠韵
作者：虞俦
朝代：宋

畴昔东家一亩宫，推尊昭代比天崇。
絃歌未辍文斯在，俎豆亲陪献有终。
采藻载歌思泮水，浴沂行咏舞雩风。
自惭谬玷诗书走，未羡诸儒舍盖公。
和广德宋宰喜雨
作者：虞俦
朝代：宋

一雨丰年兆可探，全胜雪瑞白成三。
偏怜令尹关心切，喜对农夫洗汗惭。
秔稻秀畦欣绿润，芙蓉依水媚红酣。
词源顿遣如泉涌，酒量悬知似海涵。
和广德宋宰喜雨
作者：虞俦
朝代：宋

一雨丰年兆可探，全胜雪瑞白成三。偏怜令尹关心切，喜对农夫洗汗惭。粳稻秀畦欣绿润，芙蓉依水媚红酣。词源顿遣如泉涌，酒量悬知似海涵。
和广德鲍宫使寄诗
作者：虞俦
朝代：宋
体裁：七言律诗

当年书剑走风尘，倾盖桃花一笑春。别去交情浑似旧，向来时事几番新。诗坛雄健看前辈，官路低回愧此身。珍重烦公问消息，双溪烟雨政垂纶。
和广文俞同年贺太守
作者：虞俦
朝代：宋

休咏诗人大小东，丰年雨意十分浓。使君自是为霖手，不遣昌黎苦讼风。三登从此数淳熙，一雨炎官遂霁威。绿润田畴今已遍，凉生殿阁故应微。人言岁稔催科易，我念民贫积欠多。政拙不归嗟已老，空馀一饭愧廉颇。绛帐才华溢彩笺，谁嘲昼寝腹便便。侧闻已上中和颂，试请重歌相府莲。
和广文俞同年贺太守·其一
作者：虞俦
朝代：宋
体裁：七言绝句

休咏诗人大小东，丰年雨意十分浓。使君自是为霖手，不遣昌黎苦讼风。
和广文俞同年贺太守·其三
作者：虞俦
朝代：宋

人言岁稔催科易，我念民贫积欠多。
政拙不归嗟已老，空余一饭愧廉颇。
和广文俞同年贺太守·其三
作者：虞俦
朝代：宋

人言岁稔催科易，我念民贫积欠多。政拙不归嗟已老，空馀一饭愧廉颇。
和广文俞同年贺太守·其二
作者：虞俦
朝代：宋
体裁：七言绝句

三登从此数淳熙，一雨炎官遂霁威。绿润田畴今已遍，凉生殿阁故应微。
和广文俞同年贺太守·其四
作者：虞俦
朝代：宋
体裁：七言绝句

绛帐才华溢彩笺，谁嘲昼寝腹便便。侧闻已上中和颂，试请重歌相府莲。
和张伯子韵
作者：虞俦
朝代：宋

士流竞弹冠，州牧纷劝驾。
器识在所先，文艺乃其亚。
朅来同抱关，因得奉余暇。
软语杂嘲谑，小酌见藴藉。
官禁不通风，门键那容罅。
豹斑纵未窥，鲸背几思跨。
君来怪已三，我到嗟方乍。
前头万木春，当户三星夜。
弃甲勿復来，背城宁一借。
新诗抵骊珠，归橐何妨诧。
和张伯子韵
作者：虞俦
朝代：宋

士流竞弹冠，州牧纷劝驾。器识在所先，文艺乃其亚。朅来同抱关，因得奉馀暇。软语杂嘲谑，小酌见蕴藉。官禁不通风，门键那容罅。豹斑纵未窥，鲸背几思跨。君来怪已三，我到嗟方乍。前头万木春，当户三星夜。弃甲勿复来，背城宁一借。新诗抵骊珠，归橐何妨诧。
和张文潜有所叹韵
作者：虞俦
朝代：宋

老骥困盐车，四足若有绊。莺鸠抢榆枋，控地不能远。我本田家子，释耒事游宦。少壮耻干请，老大谁推挽。抚字亦徒劳，催科宁趣办。于心傥无愧，此首何妨俛。财由政事足，轲也岂好辩。苟得而富贵，孰若甘贫贱。
和张文潜有所嘆韵
作者：虞俦
朝代：宋

老骥困盐车，四足若有绊。
鶑鸠抢榆枋，控地不能远。
我本田家子，释耒事游宦。
少壮耻干请，老大谁推挽。
抚字亦徒劳，催科宁趣办。
于心傥无愧，此首何妨俛。
财由政事足，轲也岂好辩。
苟得而富贵，孰若甘贫贱。
和张簿南坡
作者：虞俦
朝代：宋

春风吹水生碧鳞，南坡花事日日新。水流花出人间去，应有桃源迷路人。四围山色染黛绿，夹道柳丝摇曲尘。碧桃和露真含笑，海棠过雨犹横陈。蜜脾未满蜂子闹，麦穗欲齐媒雉驯。满堂金玉空为尔，不博斑衣膝下春。我今家居奉慈母，长年直欲齐大椿。每当淑景恣游览，白藤肩舆敷锦茵。华发映花更萧爽，朱颜得酒能精神。授柑政类潘骑省，举觞敢望周伯仁。仙家日月虽不老，人生行乐须及辰。张侯故是名家子，万里碧云看致身。朅来吾县鸾栖棘，少年得禄说及亲。洛滨侍从追前躅，喜君有此与我均。花间不用锦步障，莺蝶近前君勿嗔。双瓶姑饷千日寿，待戒园夫休厌频。
和张簿南坡
作者：虞俦
朝代：宋

春风吹水生碧鳞，南坡花事日日新。
水流花出人间去，应有桃源迷路人。
四围山色染黛绿，夹道柳丝摇曲尘。
碧桃和露真含笑，海棠过雨犹横陈。
蜜脾未满蜂子闹，麦穗欲齐媒雉驯。
满堂金玉空为尔，不博斑衣膝下春。
我今家居奉慈母，长年直欲齐大椿。
每当淑景恣游览，白藤肩舆敷锦茵。
华髮映花更萧爽，朱颜得酒能精神。
授柑政类潘骑省，举觞敢望周伯仁。
仙家日月虽不老，人生行乐须及辰。
张侯故是名家子，万里碧云看致身。
朅来吾县鸾栖棘，少年得禄说及亲。
洛滨侍从追前躅，喜君有此与我均。
花间不用锦步障，鶑蝶近前君勿嗔。
双缾姑饷千日寿，待戒园夫休厌频。
和总管姜知阁
作者：虞俦
朝代：宋

下笔梅山漫不休，诗筒倏寄置书邮。分符我亦惭铜虎，问俗人谁忍佩牛。已洗圜扉亡久系，更教彩棒息群偷。年来况是催科拙，聚敛平生笑冉求。
和总管姜知阁
作者：虞俦
朝代：宋

下笔梅山漫不休，诗筒倏寄置书邮。
分符我亦惭铜虎，问俗人谁忍佩牛。
已洗圜扉亡久繫，更教彩棒息羣偷。
年来况是催科拙，聚敛平生笑冉求。
和探菊南坡
作者：虞俦
朝代：宋
体裁：七言律诗

春来自分菊成坡，秋晚何妨日一过。喜色忽看眉上见，霜华应向掌中多。一枝须索蚁浮瓮，三径从教雀可罗。坡下有泉唯可饮，西风吹鬓未应皤。
和木犀
作者：虞俦
朝代：宋

岩桂无人也自芳，月宫仙子道家妆。露漙仙掌三秋色，风动枝头十里香。先世栽培虽地僻，近年卜筑发天藏。后堂元有文犀贵，可但腰金照地光。
和木犀
作者：虞俦
朝代：宋

岩桂无人也自芳，月宫仙子道家粧。
露漙僊掌三秋色，风动枝头十里香。
先世栽培虽地僻，近年卜筑发天藏。
后堂元有文犀贵，可但腰金照地光。
和木犀再开
作者：虞俦
朝代：宋

东堂留得最高枝，向道重开果有时。仙掌露漙秋气重，山头月照晚妆宜。层层黄色眉间见，拂拂清香鼻观知。更约菊花为老伴，四难并处可无诗。
和木犀再开
作者：虞俦
朝代：宋

东堂留得最高枝，向道重开果有时。
仙掌露漙秋气重，山头月照晚粧宜。
层层黄色眉间见，拂拂清香鼻观知。
更约菊花为老伴，四难并处可无诗。
和杨仲才归途秋郊即事
作者：虞俦
朝代：宋

马上西风着面凉，翩翩乌帽更低昂。
晚晴是处鸦声喜，秋熟连阡禾穗香。
穉子候门应自语，征夫指路未渠忙。
歇鞍野店谁为伴，自买村醪一举觞。
和杨仲才归途秋郊即事
作者：虞俦
朝代：宋

马上西风著面凉，翩翩乌帽更低昂。晚晴是处鸦声喜，秋熟连阡禾穗香。稚子候门应自语，征夫指路未渠忙。歇鞍野店谁为伴，自买村醪一举觞。
和松老弟同上伯兄冢
作者：虞俦
朝代：宋

鹡鸰原上思何穷，排遣新愁酒有功。
不见老松孤晚岁，忍看宿草又春风。
危亭徙倚前峯碧，归路迟迴夕照红。
谁谓死生真永诀，会应相对梦魂中。
和松老弟同上伯兄冢
作者：虞俦
朝代：宋

鹡鸰原上思何穷，排遣新愁酒有功。不见老松孤晚岁，忍看宿草又春风。危亭徙倚前峰碧，归路迟回夕照红。谁谓死生真永诀，会应相对梦魂中。
和林卿盘隐诗·其一
作者：虞俦
朝代：宋

溪山千里胜，花木四时春。家酿新来熟，园收旧不贫。上都无阙事，空谷有佳人。天下滔滔者，谁能此问津。般礴五千卷，辛勤四十春。向来忧国意，肯顾在家贫。丘壑宁违性，功名恐误人。似闻归赋后，喜气日津津。
和林卿盘隐诗·其二
作者：虞俦
朝代：宋

倘佯三径里，陶冶一家春。笔下文为富，胸中道不贫。穷通知有命，行止信非人。第恐归田计，翻成要路津。
和林卿盘隠诗·其一
作者：虞俦
朝代：宋

溪山千里胜，花木四时春。
家酿新来熟，园收旧不贫。
上都无阙事，空谷有佳人。
天下滔滔者，谁能此问津。
般礴五千卷，辛勤四十春。
向来忧国意，肯顾在家贫。
丘壑宁违性，功名恐悞人。
似闻归赋后，喜气日津津。
和林卿盘隠诗·其二
作者：虞俦
朝代：宋

倘佯三径裏，陶冶一家春。
笔下文为富，胸中道不贫。
穷通知有命，行止信非人。
第恐归田计，翻成要路津。
和林子长分赠丹桂韵
作者：虞俦
朝代：宋
体裁：五言律诗

月桂天应惜，溪堂人与清。五枝蒙折赠，双目喜增明。红药羞丹禁，彤霞避赤城。剩闻烧烛赏，有底置公荣。
和林子长别后寄诗
作者：虞俦
朝代：宋
体裁：七言律诗

尺素西来字字真，诗成胶漆重雷陈。连城喜子重增价，敝帚怜吾亦自珍。穷达旧闻俱有命，功名底事要知津。一樽别后开怀抱，只有湖山似可人。
和林子长别后寄诗
作者：虞俦
朝代：宋

尺素西来字字真，诗成胶漆重雷陈。连城喜子重增价，敝帚怜吾亦自珍。穷达旧闻俱有命，功命底事要知津。一樽别后开怀抱，只有湖山似可人。
和林子长别后寄诗
作者：虞俦
朝代：宋

尺素西来字字真，诗成胶漆重雷陈。
连城喜子重增价，敝箒怜吾亦自珍。
穷达旧闻俱有命，功命底事要知津。
一樽别后开怀抱，只有湖山似可人。
和林子长惠黄芥
作者：虞俦
朝代：宋

小摘情亲自履畦，负霜含露末秋时。绿葵白薤何须说，潘岳当时恐未知。自锄稀甲细分畦，忆在西山独往时。便把须弥藏芥子，个中境界有谁知。
和林子长惠黄芥·其一
作者：虞俦
朝代：宋
体裁：七言绝句

小摘情亲自履畦，负霜含露末秋时。绿葵白薤何须说，潘岳当时恐未知。
和林子长惠黄芥·其二
作者：虞俦
朝代：宋

自锄稀甲细分畦，忆在西山独往时。便把须弥藏芥子，个中境界有谁知。
和林子长惠黄芥·其二
作者：虞俦
朝代：宋

自锄稀甲细分畦，忆在西山独往时。
便把须弥藏芥子，箇中境界有谁知。
和林子长送芡实诗韵
作者：虞俦
朝代：宋

芡实尝新又一年，溪堂风物想依然。软温初剥浑如旧，只欠高谈惊四筵。裹送头颅慰隔年，书传鸿雁正翩然。诗成更想挥毫处，无数珠玑落满筵。百琲明珠富有年，不须鲛客更潸然。斛量自是君家事，买取双鬟当舞筵。目送归鸿不记年，书来系帛正茫然。也知函首初无罪，应为怀珠供四筵。华池同咽足延年，枵腹新来忽果然。再遣金罂来入社，不妨朱袖镇当筵。皓齿君家二八年，歌珠曾许听累然。双眉松子元同味，更唾馀花傍绮筵。
和林子长送芡实诗韵·其一
作者：虞俦
朝代：宋
体裁：七言绝句

芡实尝新又一年，溪堂风物想依然。软温初剥浑如旧，只欠高谈惊四筵。
和林子长送芡实诗韵·其三
作者：虞俦
朝代：宋
体裁：七言绝句

百琲明珠富有年，不须鲛客更潸然。斛量自是君家事，买取双鬟当舞筵。
和林子长送芡实诗韵·其二
作者：虞俦
朝代：宋
体裁：七言绝句

裹送头颅慰隔年，书传鸿雁正翩然。诗成更想挥毫处，无数珠玑落满筵。
和林子长送芡实诗韵·其五
作者：虞俦
朝代：宋

华池同咽足延年，枵腹新来忽果然。再遣金罂来入社，不妨朱袖镇当筵。
和林子长送芡实诗韵·其五
作者：虞俦
朝代：宋

华池同嚥足延年，枵腹新来忽果然。
再遣金罂来入社，不妨朱袖镇当筵。
和林子长送芡实诗韵·其六
作者：虞俦
朝代：宋

皓齿君家二八年，歌珠曾许听累然。双眉松子元同味，更唾馀花傍绮筵。
和林子长送芡实诗韵·其六
作者：虞俦
朝代：宋

皓齿君家二八年，歌珠曾许听纍然。
双眉松子元同味，更唾余花傍绮筵。
和林子长送芡实诗韵·其四
作者：虞俦
朝代：宋

目送归鸿不记年，书来系帛正茫然。也知函首初无罪，应为怀珠供四筵。
和林子长送芡实诗韵·其四
作者：虞俦
朝代：宋

目送归鸿不记年，书来繫帛正茫然。
也知函首初无罪，应为怀珠供四筵。
和林子长送藕诗韵
作者：虞俦
朝代：宋

玉井莲花十丈长，如船藕实得分尝。碧筒象鼻谁相称，玉骨冰肌分外凉。冷澹论交味正长，芡盘嘉藕欲同尝。扁舟访我须闻早，莫待西风八月凉。
和林子长送藕诗韵·其一
作者：虞俦
朝代：宋

玉井莲花十丈长，如船藕实得分尝。碧筒象鼻谁相称，玉骨冰肌分外凉。
和林子长送藕诗韵·其一
作者：虞俦
朝代：宋

玉井莲花十丈长，如船藕实得分尝。
碧筩象鼻谁相称，玉骨冰肌分外凉。
和林子长送藕诗韵·其二
作者：虞俦
朝代：宋
体裁：七言绝句

冷澹论交味正长，芡盘嘉藕欲同尝。扁舟访我须闻早，莫待西风八月凉。
和林正父见寄
作者：虞俦
朝代：宋
体裁：七言律诗

一别十年难再逢，君今浙左我淮东。功名老去终安在，出处年来恨不同。已是死灰何足溺，祇应怪事更书空。鸡虫得失无期了，莫为元规扇障风。
和林正甫碾茶
作者：虞俦
朝代：宋

森严风味变腴甘，未必能袪睡思酣。姑为先生宽水厄，却容归梦到江南。肝胆由来自一家，人间何许是真茶。不妨更著姜盐伴，可但丘中咏有麻。
和林正甫碾茶·其一
作者：虞俦
朝代：宋
体裁：七言绝句

森严风味变腴甘，未必能袪睡思酣。姑为先生宽水厄，却容归梦到江南。
和林正甫碾茶·其二
作者：虞俦
朝代：宋

肝胆由来自一家，人间何许是真茶。
不妨更着姜盐伴，可但丘中咏有麻。
和林正甫碾茶·其二
作者：虞俦
朝代：宋

肝胆由来自一家，人间何许是真茶。不妨更著姜盐伴，可但丘中咏有麻。
和林正甫遐思湖上丽人绝句
作者：虞俦
朝代：宋

风前柳逞腰肢活，雨后山横眉黛长。欲把西湖比西子，却成画饼诳空肠。汉苑梅花妆额半，章台柳叶画眉长。恐因巫峡能来梦，莫学苏州枉断肠。
和林正甫遐思湖上丽人绝句·其一
作者：虞俦
朝代：宋

风前柳逞腰肢活，雨后山横眉黛长。
欲把西湖比西子，却成画餠诳空肠。
和林正甫遐思湖上丽人绝句·其一
作者：虞俦
朝代：宋

风前柳逞腰肢活，雨后山横眉黛长。欲把西湖比西子，却成画饼诳空肠。
和林正甫遐思湖上丽人绝句·其二
作者：虞俦
朝代：宋

汉苑梅花妆额半，章台柳叶画眉长。恐因巫峡能来梦，莫学苏州枉断肠。
和林正甫遐思湖上丽人绝句·其二
作者：虞俦
朝代：宋

汉苑梅花粧额半，章台柳叶画眉长。
恐因巫峡能来梦，莫学苏州枉断肠。
和林正甫韵
作者：虞俦
朝代：宋

门外东风自在狂，雨晴深院日偏长。鸣鸠唤妇声声切，赖是年来已沐肠。间关得侣情尤重，冷淡论交味更长。纵使出门还有碍，几多世路险羊肠。
和林正甫韵·其一
作者：虞俦
朝代：宋

门外东风自在狂，雨晴深院日偏长。鸣鸠唤妇声声切，赖是年来已沐肠。
和林正甫韵·其一
作者：虞俦
朝代：宋

门外东风自在狂，雨晴深院日偏长。
鸣鸠唤妇声声切，頼是年来已沐肠。
和林正甫韵·其二
作者：虞俦
朝代：宋
体裁：七言绝句

间关得侣情尤重，冷淡论交味更长。纵使出门还有碍，几多世路险羊肠。
和汉老弟
作者：虞俦
朝代：宋

寸进鮎鱼上竹竿，磨馿终日困团团。
诸公有意故推挽，议者献言防诞谩。
胡不罢休嗟已晚，只堪付与一长嘆。
杜陵有语君知否，才士从来汲引难。
和汉老弟
作者：虞俦
朝代：宋

寸进鲇鱼上竹竿，磨驴终日困团团。诸公有意故推挽，议者献言防诞谩。胡不罢休嗟已晚，只堪付与一长叹。杜陵有语君知否，才士从来汲引难。
和汉老弟久雨
作者：虞俦
朝代：宋
体裁：七言律诗

檐声点滴送愁频，梦雨连江遽一旬。杜老多情还动酌，坡公何事却伤神。渭城官柳难留客，巫峡行云不见人。可是蓱号工洒道，东郊准备要迎春。
和汉老弟南坡三十韵
作者：虞俦
朝代：宋

北阙书休上，东山妓不携。宦情元梦鹿，交道只黄鹂。瓜戍怀桐汭，星回直摄提。双凫方欲下，只履又还西。尘土惭书剑，江山识杖藜。青冥甘蹭蹬，素手孰提撕。笑幕空巢燕，怜藩几触羝。兹坡何爽垲，造物复推挤。萧寺钟声远，坊门酒旆低。目行无远近，脚力免攀跻。更喜经前圃，何妨过小溪。烟林轻曳练，云岫近横梯。井邑千家丽，川原四望迷。披榛通曲径，锄麦乱蔬畦。梅杏增奇观，牛羊失旧蹊。道傍知苦李，霜后认红梨。植竹行抽笋，栽杨蚤秀稊。霞蒸桃处处，露怨草凄凄。红白宜相间，高卑未得齐。壶浆旁舍乞，饭裹小童赍。著屐应同谢，登仙不羡倪。芳菲催羯鼓，早晚映榱题。葵绿新含露，芹香旧煮泥。鸿宾天外去，鸠妇雨中啼。密荫真堪托，安枝可以栖。应须回俗驾，未肯厌家鸡。蜂识花前酒，鸦随陇上犁。角看童子丱，齿见老人齯。靖节莲为社，梁侯稗觅稊。问渠何所见，公子岂知嵇。
和汉老弟南坡三十韵
作者：虞俦
朝代：宋

北阙书休上，东山妓不携。
宦情元梦鹿，交道只黄鹂。
瓜戍怀桐汭，星回直摄提。
双鳬方欲下，隻履又还西。
尘土惭书剑，江山识杖藜。
青冥甘蹭蹬，素手孰提撕。
笑幕空巢燕，怜藩几触羝。
兹坡何爽垲，造物復推挤。
萧寺钟声远，坊门酒旆低。
目行无远近，脚力免攀跻。
更喜经前圃，何妨过小溪。
烟林轻曳练，云岫近横梯。
井邑千家丽，川原四望迷。
披榛通曲径，锄麦乱蔬畦。
梅杏增奇观，牛羊失旧蹊。
道傍知苦李，霜后认红梨。
植竹行抽笋，栽杨蚤秀稊。
霞蒸桃处处，露怨草凄凄。
红白宜相间，高卑未得齐。
壶浆旁舍乞，饭裹小童赍。
着屐应同谢，登仙不羡倪。
芳菲催羯鼓，早晚映榱题。
葵绿新含露，芹香旧煮泥。
鸿宾天外去，鸠妇雨中啼。
密荫真堪託，安枝可以栖。
应须回俗驾，未肯厌家鸡。
蜂识花前酒，鸦随陇上犁。
角看童子丱，齿见老人齯。
靖节莲为社，梁侯稊觅稗。
问渠何所见，公子岂知嵇。
和汉老弟双莲诗韵
作者：虞俦
朝代：宋
体裁：七言律诗

青桂留连最上枝，待君奋翼到天池。秋莲又喜呈嘉兆，春草何劳费梦思。雅想分香风静处，更怜并影月明时。姮娥似办双荷制，故遣冯夷预报知。
和汉老弟喜雪
作者：虞俦
朝代：宋
体裁：七言律诗

为瑞虽多却不宜，谁怜孤坐拨灰时。兴添竹叶蛆浮瓮，瘦损梅花雀抱枝。闭户从教行迹断，裹裘犹怯暮寒欺。天工似欲还三白，冷淡家风合有诗。
和汉老弟夜雨诗
作者：虞俦
朝代：宋

蜡纸灯笼云母轻，近来勾我睡魂生。醒来骤听空阶雨，疑是糟床压酒声。眼看世事一毫轻，莫把浮名绊此身。却笑彭城风雨夜，枉教松竹作离声。掩卷支颐万虑轻，家风元是鲁儒生。短檠已入秋堂露，对榻犹便夜雨声。雨催诗兴笔头轻，饭颗休嘲太瘦生。华动淋漓清夜酌，竹分潇洒暮檐声。纷纷万事醉中轻，金石论交仗曲生。鼓吹纵无蛙两部，欢呼时和隔墙声。
和汉老弟夜雨诗·其一
作者：虞俦
朝代：宋
体裁：七言绝句

蜡纸灯笼云母轻，近来勾我睡魂生。醒来骤听空阶雨，疑是糟床压酒声。
和汉老弟夜雨诗·其三
作者：虞俦
朝代：宋
体裁：七言绝句

掩卷支颐万虑轻，家风元是鲁儒生。短檠已入秋堂露，对榻犹便夜雨声。
和汉老弟夜雨诗·其二
作者：虞俦
朝代：宋
体裁：七言绝句

眼看世事一毫轻，莫把浮名绊此身。却笑彭城风雨夜，枉教松竹作离声。
和汉老弟夜雨诗·其五
作者：虞俦
朝代：宋
体裁：七言绝句

纷纷万事醉中轻，金石论交仗曲生。鼓吹纵无蛙两部，欢呼时和隔墙声。
和汉老弟夜雨诗·其四
作者：虞俦
朝代：宋
体裁：七言绝句

雨催诗兴笔头轻，饭颗休嘲太瘦生。华动淋漓清夜酌，竹分潇洒暮檐声。
和汉老弟牛尾狸韵
作者：虞俦
朝代：宋

堂馈流涎玉面狸，也知臭腐出神奇。分无竹叶浮酥面，尚想梅花映雪肌。渠幸腊前能漏网，人言春后亦非时。吾侪口腹真馀事，莫倚雄豪浪赋诗。
和汉老弟牛尾貍韵
作者：虞俦
朝代：宋

堂馈流涎玉面貍，也知臭腐出神奇。
分无竹叶浮酥面，尚想梅花映雪肌。
渠幸腊前能漏网，人言春后亦非时。
吾侪口腹真余事，莫倚雄豪浪赋诗。
和汉老弟留衢
作者：虞俦
朝代：宋

眼中犀角无余子，膝下荆兰总一般。
纵有家声报消息，未如一见始心安。
和汉老弟留衢
作者：虞俦
朝代：宋

眼中犀角无馀子，膝下荆兰总一般。纵有家声报消息，未如一见始心安。
和汉老弟病起
作者：虞俦
朝代：宋
体裁：七言绝句

床头读易编常绝，纸背题诗字半斜。示病维摩元不病，不妨丈室散天花。
和汉老弟秋夜有感
作者：虞俦
朝代：宋

一翻梧叶又惊秋，鬓上侵寻岁月流。夜永只怜灯作伴，诗成却欠酒浇愁。多情行雨空扬袂，何物非烟解击瓯。室有天游魂梦好，屏山不遣污油头。西窗风露不禁秋，时数微萤几点流。识字故应甘寂寞，著书初不为穷愁。倦横如意方三鼓，渴饮门冬自一瓯。喜报灯花知底事，玉虫连夜缀钗头。
和汉老弟秋夜有感·其一
作者：虞俦
朝代：宋
体裁：七言律诗

一翻梧叶又惊秋，鬓上侵寻岁月流。夜永只怜灯作伴，诗成却欠酒浇愁。多情行雨空扬袂，何物非烟解击瓯。室有天游魂梦好，屏山不遣污油头。
和汉老弟秋夜有感·其二
作者：虞俦
朝代：宋

西窗风露不禁秋，时数微萤几点流。
识字故应甘寂寞，着书初不为穷愁。
倦横如意方三鼓，渴饮门冬自一瓯。
喜报灯花知底事，玉虫连夜缀钗头。
和汉老弟秋夜有感·其二
作者：虞俦
朝代：宋

西窗风露不禁秋，时数微萤几点流。识字故应甘寂寞，著书初不为穷愁。倦横如意方三鼓，渴饮门冬自一瓯。喜报灯花知底事，玉虫连夜缀钗头。
和汉老弟立春
作者：虞俦
朝代：宋

吹葭六管候频频，眉寿先储酒十旬。鞭到土牛休袖手，斗回天驷已驰神。花梢綵胜翻新样，镜里朱颜只故人。生菜玉纤能细缕，大家醉赏满盘春。
和汉老弟立春
作者：虞俦
朝代：宋

吹葭六管候频频，眉寿先储酒十旬。
鞭到土牛休袖手，斗迴天驷已驰神。
花梢綵胜翻新样，镜裏朱颜只故人。
生菜玉纤能细缕，大家醉赏满盘春。
和汉老弟见寄二首
作者：虞俦
朝代：宋

平安一雁带书来，顿解愁肠日九回。珍重梅花还庾岭，别离杨柳自章台。宦情落落思三径，世事悠悠付一杯。桃李河阳无好手，南坡随处剩栽培。王式当年本不来，送涂未远径须回。自怜白璧频遭剑，何许黄金更筑台。夜榻对眠空抚枕，寒炉孤坐懒持杯。权门气燄堪薰炙，况是无资与瓮醅。
和汉老弟见寄二首·其一
作者：虞俦
朝代：宋

平安一雁带书来，顿解愁肠日九回。珍重梅花还庾岭，别离杨柳自章台。宦情落落思三径，世事悠悠付一杯。桃李河阳无好手，南坡随处剩栽培。
和汉老弟见寄二首·其一
作者：虞俦
朝代：宋

平安一鴈带书来，顿解愁肠日九回。
珍重梅花还庾岭，别离杨柳自章台。
宦情落落思三径，世事悠悠付一杯。
桃李河阳无好手，南坡随处剩栽培。
和汉老弟见寄二首·其二
作者：虞俦
朝代：宋

王式当年本不来，送涂未远径须回。
自怜白璧频遭剑，何许黄金更筑台。
夜榻对眠空抚枕，寒炉孤坐懒持杯。
权门气燄堪熏炙，况是无资与瓮醅。
和汉老弟见寄二首·其二
作者：虞俦
朝代：宋

王式当年本不来，送涂未远径须回。自怜白璧频遭剑，何许黄金更筑台。夜榻对眠空抚枕，寒炉孤坐懒持杯。权门气燄堪薰炙，况是无资与瓮醅。
和汉老弟迎春
作者：虞俦
朝代：宋

青旂小队唤渠频，新历先看早二旬。羯鼓催花誇敏捷，舞腰回雪斗精神。燕飞欲傍钗头月，雁过才归陌上人。谁道土牛鞭不动，也能脚底散阳春。
和汉老弟迎春
作者：虞俦
朝代：宋

青旗小队唤渠频，新历先看早二旬。
羯鼓催花夸敏捷，舞腰迴雪斗精神。
燕飞欲傍钗头月，鴈过纔归陌上人。
谁道土牛鞭不动，也能脚底散阳春。
和汉老弟雪下不聚
作者：虞俦
朝代：宋

剪水飞花散又收，天人袖手翠云裘。
待滋宿麦须连陇，政虑流民醉覆舟。
村店浪夸沽酒旆，寒窗谁上钓诗鈎。
玄冥岂是痴儿子，且与天工了事休。
和汉老弟雪下不聚
作者：虞俦
朝代：宋

剪水飞花散又收，天人袖手翠云裘。待滋宿麦须连陇，政虑流民醉覆舟。村店浪誇沽酒旆，寒窗谁上钓诗钩。玄冥岂是痴儿子，且与天工了事休。
和汉老弟雪中对梅
作者：虞俦
朝代：宋

雪样清虚玉样温，桃花粗丑杏花村。可能腊月头开尽，却恐春风眼见昏。雀抱寒柯窗弄影，鸾窥清沼粉匀腮。年来怀抱浑关锁，为尔眉头得好开。青女催装试手温，云移步障到江村。盈盈欲露含羞态，便面还教月敛昏。舞翻绿羽双垂带，酒引红鳞半晕腮。却是月娥憎独步，故教瑞叶一时开。巧为诗翁一笑温，白沙翠竹暮江村。天怜孤秀教松伴，一爱清香洗枣昏。先春破白风回面，半夏传黄雨著腮。俯仰年华共流转，不愁无酒且颜开。
和汉老弟雪中对梅·其一
作者：虞俦
朝代：宋

雪样清虚玉样温，桃花粗丑杏花村。可能腊月头开尽，却恐春风眼见昏。
和汉老弟雪中对梅·其一
作者：虞俦
朝代：宋

雪样清虚玉样温，桃花麤丑杏花村。
可能腊月头开尽，却恐春风眼见昏。
和汉老弟雪中对梅·其三
作者：虞俦
朝代：宋
体裁：七言绝句

青女催装试手温，云移步障到江村。盈盈欲露含羞态，便面还教月敛昏。
和汉老弟雪中对梅·其二
作者：虞俦
朝代：宋
体裁：七言绝句

雀抱寒柯窗弄影，鸾窥清沼粉匀腮。年来怀抱浑关锁，为尔眉头得好开。
和汉老弟雪中对梅·其五
作者：虞俦
朝代：宋
体裁：七言绝句

巧为诗翁一笑温，白沙翠竹暮江村。天怜孤秀教松伴，一爱清香洗枣昏。
和汉老弟雪中对梅·其六
作者：虞俦
朝代：宋

先春破白风回面，半夏传黄雨着腮。
俯仰年华共流转，不愁无酒且颜开。
和汉老弟雪中对梅·其六
作者：虞俦
朝代：宋

先春破白风回面，半夏传黄雨著腮。俯仰年华共流转，不愁无酒且颜开。
和汉老弟雪中对梅·其四
作者：虞俦
朝代：宋
体裁：七言绝句

舞翻绿羽双垂带，酒引红鳞半晕腮。却是月娥憎独步，故教瑞叶一时开。
和汉老弟雪诗
作者：虞俦
朝代：宋
体裁：七言律诗

大皞行春未有闻，六花连夜舞缤纷。落梅未晓惊三弄，宿麦先秋定十分。飞上綵幡怜我老，映来书幌慰儿勤。四时代谢从来事，造物何心更策勋。
和汤倅七夕
作者：虞俦
朝代：宋

目断银河婉娈期，綵云香雾转馡馡。天孙无赖能专巧，世俗由来亦妄祈。稚子唤人占蟢网，老妻怜我泣牛衣。客星若就君平卜，更问金穰与木饥。
和汤倅七夕
作者：虞俦
朝代：宋

目断银河婉娈期，綵云香雾转馡馡。
天孙无頼能专巧，世俗由来亦妄祈。
穉子唤人占蟢网，老妻怜我泣牛衣。
客星若就君平卜，更问金穰与木饥。
和汤倅春雪
作者：虞俦
朝代：宋
体裁：七言律诗

雪瑞元来竟不空，丰年消息喜潜通。故怜梅老扶衰白，未放桃夭嫁小红。夜动檐花犹带雨，晴看陇麦待摇风。强颜追逐新年事，倍费天人剪水工。
和汤倅梅花韵
作者：虞俦
朝代：宋

玉奴端不负花期，乞得东皇一笑归。淡扫娥眉怜虢国，半匀妆面妒徐妃。有情立马留新恨，无赖啼禽送落晖。金铉政须和鼎实，莫嫌笛里浪惊飞。
和汤倅梅花韵
作者：虞俦
朝代：宋

玉奴端不负花期，乞得东皇一笑归。
淡扫娥眉怜虢国，半匀粧面妬徐妃。
有情立马留新恨，无頼啼禽送落晖。
金铉政须和鼎实，莫嫌笛裏浪惊飞。
和汤倅留别
作者：虞俦
朝代：宋
体裁：七言律诗

官冷门前可设罗，高轩多谢肯相过。别离渐近那堪说，觞咏从今莫厌多。风月平分聊尔耳，云霄咫尺奈君何。汉庭行且迎枚乘，南浦从教恨绿波。
和汪倅
作者：虞俦
朝代：宋

城头杖屦恣延缘，终日看山也自贤。浮蚁酿来堪把盏，飞鸿送尽且挥弦。捲残帘幕千家雨，倚遍阑干四角天。渭北江东何处是，谪仙诗兴政飘然。
和汪倅
作者：虞俦
朝代：宋

城头杖屦恣延缘，终日看山也自贤。
浮蚁酿来堪把醆，飞鸿送尽且挥絃。
捲残帘幕千家雨，倚遍阑干四角天。
渭北江东何处是，谪仙诗兴政飘然。
和沈祭酒韵
作者：虞俦
朝代：宋
体裁：五言律诗

诗思花前发，春光眼底来。一区聊自适，三径为谁开。圣主方求旧，清时况急才。凤池波自暖，鸥鹭勿多猜。
和潘接伴韵
作者：虞俦
朝代：宋

久矣闻名忻识面，哦诗一字果何难。
笔端风月窥天巧，句裏冰霜饱岁寒。
自昔登坛须老将，祇今握节愧粗官。
相逢忽有新篇赠，病眼摩挲得细看。
和潘接伴韵
作者：虞俦
朝代：宋

久矣闻名忻识面，哦诗一字果何难。笔端风月窥天巧，句里冰霜饱岁寒。自昔登坛须老将，祇今握节愧粗官。相逢忽有新篇赠，病眼摩挲得细看。
和潘簿旅怀
作者：虞俦
朝代：宋

朔风动关塞，羁人先自知。忘情须我辈，了事岂儿痴。雁信凭谁寄，蛩吟暗自悲。遣排消底物，不饮复何为。
和潘簿旅怀
作者：虞俦
朝代：宋

朔风动关塞，羁人先自知。
忘情须我辈，了事岂儿痴。
鴈信凭谁寄，蛩吟暗自悲。
遣排消底物，不饮復何为。
和潘簿食笋诗
作者：虞俦
朝代：宋

平生爱竹几成癖，到处成阴已足嘉。
潇洒未输彭泽柳，檀栾偏映杜林花。
园林日日饶春事，红紫纷纷尽岁华。
清节抱萌初入眼，金盘当馈莫摇牙。
从渠燕颔夸千尺，还我鳌竿是一家。
须信直鈎终有用，渭川元不钓烟霞。
和潘簿食笋诗
作者：虞俦
朝代：宋

平生爱竹几成癖，到处成阴已足嘉。潇洒未输彭泽柳，檀栾偏映杜林花。园林日日饶春事，红紫纷纷尽岁华。清节抱萌初入眼，金盘当馈莫摇牙。从渠燕颔誇千尺，还我鳌竿是一家。须信直钩终有用，渭川元不钓烟霞。
和王天任喜雪
作者：虞俦
朝代：宋

姑射之山果何如，往者吾言闻接舆。肌肤冰雪能绰约，是中知有神人居。神凝自使年谷熟，况有疵疠烦驱除。乘云四海聊戏剧，磅礴万物同惨舒。至哉河汉已无极，俗士区区穷尾闾。我家四壁真相如，晨兴欲出无车舆。独骑瘦马南坡下，阆风十二仙人居。书生一朝忽富贵，瑶林琼树环玉除。梅花失喜为三白，一枝放我眉头舒。春风醉眼红绿乱，尔时独醒如三闾。
和王天任喜雪·其一
作者：虞俦
朝代：宋
体裁：古风

姑射之山果何如，往者吾言闻接舆。肌肤冰雪能绰约，是中知有神人居。神凝自使年谷熟，况有疵疠烦驱除。乘云四海聊戏剧，磅礴万物同惨舒。至哉河汉已无极，俗士区区穷尾闾。
和王天任喜雪·其二
作者：虞俦
朝代：宋
体裁：古风

我家四壁真相如，晨兴欲出无车舆。独骑瘦马南坡下，阆风十二仙人居。书生一朝忽富贵，瑶林琼树环玉除。梅花失喜为三白，一枝放我眉头舒。春风醉眼红绿乱，尔时独醒如三闾。
和王天任韵
作者：虞俦
朝代：宋
体裁：七言律诗

槐影侵阶昼未移，筠筒忽见破愁眉。新篇谁出诸公右，此事终成一段奇。我欲泼醅浮大白，君当枉驾授前绥。相从日日南坡上，流落人间总是诗。
和王宰见戏二绝
作者：虞俦
朝代：宋

南浦晴来涨绿波，他乡春事已无多。禅心总作空花观，孤负尊前一曲歌。风来瑟瑟暮生波，雨后阶前榆荚多。隔叶黄鹂漫愁思，定应春晚不能歌。
和王宰见戏二绝·其一
作者：虞俦
朝代：宋
体裁：七言绝句

南浦晴来涨绿波，他乡春事已无多。禅心总作空花观，孤负尊前一曲歌。
和王宰见戏二绝·其二
作者：虞俦
朝代：宋
体裁：七言绝句

风来瑟瑟暮生波，雨后阶前榆荚多。隔叶黄鹂漫愁思，定应春晚不能歌。
和王诚之元夕即席之作
作者：虞俦
朝代：宋

葭琯飞灰趁早朝，便看梅柳占春娇。金花綵胜方连昼，璧月华灯又彻宵。罗绮丛中森画戟，旌旗影里间星轺。满城游妓归时节，犹认云间紫玉箫。
和王诚之元夕即席之作
作者：虞俦
朝代：宋

葭管飞灰趁早朝，便看梅柳占春娇。
金花綵胜方连昼，璧月华灯又彻宵。
罗绮丛中森画㦸，旌旗影裏间星轺。
满城游妓归时节，犹认云间紫玉箫。
和王诚之群圃胜集
作者：虞俦
朝代：宋
体裁：七言律诗

何人浪说四难并，此地追随眼更清。飞盖数移红步幛，肩舆稳度翠围屏。春回觞咏频频举，风度笙歌处处听。昼短夜长公莫恨，当家故事有兰亭。
和绍兴钱参政贡院落成
作者：虞俦
朝代：宋

能为君王猎隽英，区区循吏笑西京。忽看广厦千间辟，蚤觉先春万木荣。有客囊中来露颖，何人垄上去佣耕。知公造化无遗物，咫尺龙门雷电生。
和绍兴钱参政贡院落成
作者：虞俦
朝代：宋

能为君王猎隽英，区区循吏笑西京。
忽看广厦千间闢，蚤觉先春万木荣。
有客囊中来露颖，何人垄上去佣耕。
知公造化无遗物，咫尺龙门雷电生。
和耘老弟冬夜闻雨有怀
作者：虞俦
朝代：宋

蒲团睡思欲濛濛，珍重贤人酒一中。夜静喜听悬霤雨，寒多更怯战窗风。檐花细落浑疑梦，诗句频催政未工。雪拥红炉愁不寐，此时怀抱想君同。
和耘老弟冬夜闻雨有怀
作者：虞俦
朝代：宋

蒲团睡思欲蒙蒙，珍重贤人酒一中。
夜静喜听悬溜雨，寒多更怯战窗风。
檐花细落浑疑梦，诗句频催政未工。
雪拥红炉愁不寐，此时怀抱想君同。
和耘老弟南坡芙蓉
作者：虞俦
朝代：宋
体裁：七言律诗

簇簇坡头锦绣丛，几番消息问来鸿。素商未遣先惊绿，青女何妨更染红。向日壅培曾覆篑，有时灌溉亦连筒。年来羁宦成离索，却欠看花一醉同。
和耘老弟喜衢得第三男
作者：虞俦
朝代：宋
体裁：七言绝句

天教英物照阶除，又胜徐卿第二雏。会见五男并二女，宛如合璧与连珠。
和耘老弟喜雪
作者：虞俦
朝代：宋

天怜好景付君收，一笑春生紫绮裘。
赋就兔园争授简，酒酣鲸海快吞舟。
怪来柳絮穿帘额，舞上花裀衬袜鈎。
画餠丰年赊一醉，腊前三白讵应休。
和耘老弟喜雪
作者：虞俦
朝代：宋

天怜好景付君收，一笑春生紫绮裘。赋就兔园争授简，酒酣鲸海快吞舟。怪来柳絮穿帘额，舞上花裀衬袜钩。画饼丰年赊一醉，腊前三白讵应休。
和耘老弟庆太安人恩封
作者：虞俦
朝代：宋
体裁：七言律诗

天上恩荣逮我亲，日边消息趁蕤宾。光生花诰宜多寿，喜动莱衣别有春。须信庆源能衮衮，故教乐事愈频频。明年不但郊封止，八秩重看宠渥新。
和耘老弟得铜龟韵
作者：虞俦
朝代：宋

神龟又复化顽铜，块处潭心智莫穷。岂悔刳肠游梦里，还羞曳尾向涂中。波摇金色连山赤，星动瑶光彻夜红。网送吾家占瑞应，向来左顾与今同。
和耘老弟得铜龟韵
作者：虞俦
朝代：宋

神龟又復化顽铜，块处潭心智莫穷。
岂悔刳肠游梦裏，还羞曳尾向涂中。
波摇金色连山赤，星动瑶光彻夜红。
网送吾家占瑞应，向来左顾与今同。
和耘老弟木犀诗韵且督汉老弟同赋
作者：虞俦
朝代：宋

团餠秋光入好枝，一天风露最清时。
管窥豹雾岩前隠，杯泛鹅黄月下宜。
子落谁赓沧海咏，丛生应有小山知。
惠连更喜姮娥近，底事观书却废诗。
和耘老弟木犀诗韵且督汉老弟同赋
作者：虞俦
朝代：宋

团饼秋光入好枝，一天风露最清时。管窥豹雾岩前隐，杯泛鹅黄月下宜。子落谁赓沧海咏，丛生应有小山知。惠连更喜姮娥近，底事观书却废诗。
和耘老弟玉簪花韵
作者：虞俦
朝代：宋
体裁：七言绝句

香在幽兰伯仲间，出尘标格自清閒。黄冠野服真相称，掠我招词赋小山。
和耘老弟韵
作者：虞俦
朝代：宋

缓步诗成不用催，松门开径破莓苔。池塘梦草人何在，风雨连山子独来。望断惊鸿怜片影，愁生雊雉应游媒。仆夫忽报天将暮，又是篮舆寂寞回。
和耘老弟韵
作者：虞俦
朝代：宋

缓步诗成不用催，松门开径破莓苔。
池塘梦草人何在，风雨连山子独来。
望断惊鸿怜片影，愁生雊雉应游媒。
仆夫忽报天将暮，又是篮舆寂寞迴。
和耘老弟韵
作者：虞俦
朝代：宋

雪意垂垂漫不收，预愁严凛压貂裘。十分果是滋农谷，一片何妨上酒舟。天远雁飞难寄字，江寒鱼懒不吞钩。欲酬妙唱无佳思，岁恶诗人且罢休。岁旱十分无一收，苦寒何许索重裘。流民岂是无常产，触处浑如不系舟。但愿天心怜冻馁，莫教雪意大牵钩。祇今宿麦无人种，谁问王师休未休。
和耘老弟韵·其一
作者：虞俦
朝代：宋

雪意垂垂漫不收，预愁严凛压貂裘。十分果是滋农谷，一片何妨上酒舟。天远雁飞难寄字，江寒鱼懒不吞钩。欲酬妙唱无佳思，岁恶诗人且罢休。
和耘老弟韵·其一
作者：虞俦
朝代：宋

雪意垂垂漫不收，预愁严凛压貂裘。
十分果是滋农谷，一片何妨上酒舟。
天远鴈飞难寄字，江寒鱼懒不吞鈎。
欲酬妙唱无佳思，岁恶诗人且罢休。
和耘老弟韵·其二
作者：虞俦
朝代：宋

岁旱十分无一收，苦寒何许索重裘。流民岂是无常产，触处浑如不系舟。但愿天心怜冻馁，莫教雪意大牵钩。祇今宿麦无人种，谁问王师休未休。
和耘老弟韵·其二
作者：虞俦
朝代：宋

岁旱十分无一收，苦寒何许索重裘。
流民岂是无常产，触处浑如不繫舟。
但愿天心怜冻馁，莫教雪意大牵鈎。
祇今宿麦无人种，谁问王师休未休。
和遇太学三友
作者：虞俦
朝代：宋

师门泰华一高峯，天遣云龙处处逢。
肯赠明珠须及早，蛾眉端不浪为容。
和遇太学三友
作者：虞俦
朝代：宋

师门泰华一高峰，天遣云龙处处逢。肯赠明珠须及早，蛾眉端不浪为容。
和郁簿
作者：虞俦
朝代：宋
体裁：七言律诗

先生雅意在垂虹，底事鸾栖枳棘中。几欲上书排北阙，却应举扇障西风。官清高枕梦魂好，兴动长吟诗句工。琐琐升沉何足道，只凭心地与天通。
和郁簿
作者：虞俦
朝代：宋
体裁：七言绝句

长笑刘郎赋大钧，强将神理质诸人。泛观万物皆刍狗，天地谁知本不仁。
和郁簿出郭
作者：虞俦
朝代：宋
体裁：七言绝句

青衫莫厌缚微官，过眼荣枯几万端。得意邯郸归一枕，从今须放酒肠宽。
和郁簿述怀古风
作者：虞俦
朝代：宋

莫笑当年韩与侯，钓鱼温水垂纤鈎。
鸢肩自是腾上速，安用常何荐马周。
先生直气摩星斗，肯来州县甘低头。
莅官姑欲行所学，一猿未足胜众猴。
平生一介重取与，邈视不义如云浮。
同舍偿金初何有，从者窃屦还言否。
古井新来亦波浪，夷途强指如山丘。
毁言中人以疑似，心苟无瑕何足尤。
虽然铄金忌众口，此语不妄闻诸邹。
谁知三月未得禄，长饥日典鹔鹴裘。
不作颜公乞米帖，吟诗肝肾愁镌锼。
诗成险语破鬼胆，我惭属和真蛮讴。
愿须暇日荐所有，君方有行宁少留。
何妨暂驾扬州鹤，犹胜他人万斛舟。
和郁簿述怀古风
作者：虞俦
朝代：宋

莫笑当年韩与侯，钓鱼温水垂纤钩。鸢肩自是腾上速，安用常何荐马周。先生直气摩星斗，肯来州县甘低头。莅官姑欲行所学，一猿未足胜众猴。平生一介重取与，邈视不义如云浮。同舍偿金初何有，从者窃屦还言否。古井新来亦波浪，夷途强指如山丘。毁言中人以疑似，心苟无瑕何足尤。虽然铄金忌众口，此语不妄闻诸邹。谁知三月未得禄，长饥日典鹔鹴裘。不作颜公乞米帖，吟诗肝肾愁镌锼。诗成险语破鬼胆，我惭属和真蛮讴。愿须暇日荐所有，君方有行宁少留。何妨暂驾扬州鹤，犹胜他人万斛舟。
和郁簿问讯梅花
作者：虞俦
朝代：宋
体裁：七言绝句

三径萧萧一冷官，菊残荷尽扰愁端。思君一夜梅花瘦，旋觉新来带眼宽。
和郡人汤倅中秋月
作者：虞俦
朝代：宋

怪底今宵眼界宽，银潢不动蘸金盘。未应天上追时好，无奈人间别样看。酒盏飘零惊鹤唳，笛声哀怨起龙蟠。经年不复南楼梦，且作三人取次欢。
和郡人汤倅中秋月
作者：虞俦
朝代：宋

怪底今宵眼界宽，银潢不动蘸金盘。
未应天上追时好，无奈人间别样看。
酒醆飘零惊鹤唳，笛声哀怨起龙蟠。
经年不復南楼梦，且作三人取次欢。
和闻杜鹃
作者：虞俦
朝代：宋

万里归飞怪底迟，岂缘鸟道崄而奇。
尚怀旧国初来日，偏恨羣芳欲尽时。
回首暮山宁久住，论心残月漫相知。
何人远道长为客，为尔声声劳梦思。
和闻杜鹃
作者：虞俦
朝代：宋

万里归飞怪底迟，岂缘鸟道崄而奇。尚怀旧国初来日，偏恨群芳欲尽时。回首暮山宁久住，论心残月漫相知。何人远道长为客，为尔声声劳梦思。
和闻鶑
作者：虞俦
朝代：宋
体裁：七言律诗

度柳穿花故故迟，黄金新刷羽毛奇。惊回午梦花梢日，啼破春愁柳絮时。老去上林空好语，向来幽谷有谁知。纷纷云雨成翻覆，求友唯君慰我思。
和陈倅寄南坡牡丹诗
作者：虞俦
朝代：宋

功名悔不知津早，自理菟裘吾欲老。不论花木四时春，坐对溪山终日好。问人执戟明光宫，何似醉乡时一中。春来百物不入眼，赖有姚黄并魏红。花间待公来亦久，公归花亦随乌有。凫鸿忽堕寄新诗，尚忆花前同举酒。
和陈倅寄南坡牡丹诗·其一
作者：虞俦
朝代：宋
体裁：七言绝句

功名悔不知津早，自理菟裘吾欲老。不论花木四时春，坐对溪山终日好。
和陈倅寄南坡牡丹诗·其三
作者：虞俦
朝代：宋

花间待公来亦久，公归花亦随乌有。凫鸿忽堕寄新诗，尚忆花前同举酒。
和陈倅寄南坡牡丹诗·其三
作者：虞俦
朝代：宋

花间待公来亦久，公归花亦随乌有。
鳬鸿忽堕寄新诗，尚忆花前同举酒。
和陈倅寄南坡牡丹诗·其二
作者：虞俦
朝代：宋

问人执戟明光宫，何似醉乡时一中。春来百物不入眼，赖有姚黄并魏红。
和陈倅寄南坡牡丹诗·其二
作者：虞俦
朝代：宋

问人执戟明光宫，何似醉乡时一中。
春来百物不入眼，頼有姚黄并魏红。
和陈倅游石门吊瞿硎先生
作者：虞俦
朝代：宋

我坐南坡上，高鸿忽飞去。指点夕阳外，文脊盖其处。下有奇洞府，有道乃宜据。鹿裘坐石室，先生岂真踞。傥是我辈人，傲视非所虑。桓温汝何为，乃欲效三顾。奸心妄窥鼎，未见神合沮。猿鹤亦汝羞，未易饮食举。伏滔不自重，且为温所遇。赞词纵云美，所耻非所慕。迩来贤别驾，物外欲轩翥。功名恐未免，溪山亦已饫。五字识岩石，千载想风驭。神交付冥漠，心契自平素。苍苔留履迹，飞花约归路。先生还一笑，晴云为披絮。
和陈倅游石门弔瞿硎先生
作者：虞俦
朝代：宋

我坐南坡上，高鸿忽飞去。
指点夕阳外，文脊盖其处。
下有奇洞府，有道乃宜据。
鹿裘坐石室，先生岂真踞。
傥是我辈人，傲视非所虑。
桓温汝何为，乃欲效三顾。
姦心妄窥鼎，未见神合沮。
猿鹤亦汝羞，未易饮食举。
伏滔不自重，且为温所遇。
赞词纵云美，所耻非所慕。
迩来贤别驾，物外欲轩翥。
功名恐未免，溪山亦已饫。
五字识岩石，千载想风驭。
神交付冥漠，心契自平素。
苍苔留履迹，飞花约归路。
先生还一笑，晴云为披絮。
和陈倅留题奉圣
作者：虞俦
朝代：宋

飞鸿渺天末，目送类中散。
谪仙负诗狂，直欲摘星汉。
白云千丈峯，金碧美且焕。
忘言老瞿昙，祇作空花观。
轩冕傥来耳，世事亦其漫。
鸾凤在赤霄，宁肯就绁绊。
惟余忧国心，抚事辄悲怨。
饥馑有流离，十室九不爨。
上动黄屋念，每日不遑旰。
公岂爱登览，微意寓篇翰。
山僧遽传似，字字如珠贯。
劝分岂无术，未必愧鞭算。
升斗倘均惠，沟壑庶少逭。
福星公恐是，畴復虞岁旱。
王事敢告劳，行役春过半。
鬓丝禅榻畔，纶巾时一岸。
溪山得胜赏，歌舞废屡按。
请颂海沂康，民谣兹可翫。
和陈倅留题奉圣
作者：虞俦
朝代：宋

飞鸿渺天末，目送类中散。谪仙负诗狂，直欲摘星汉。白云千丈峰，金碧美且焕。忘言老瞿昙，祇作空花观。轩冕傥来耳，世事亦其漫。鸾凤在赤霄，宁肯就绁绊。惟馀忧国心，抚事辄悲怨。饥馑有流离，十室九不爨。上动黄屋念，每日不遑旰。公岂爱登览，微意寓篇翰。山僧遽传似，字字如珠贯。劝分岂无术，未必愧鞭算。升斗倘均惠，沟壑庶少逭。福星公恐是，畴复虞岁旱。王事敢告劳，行役春过半。鬓丝禅榻畔，纶巾时一岸。溪山得胜赏，歌舞废屡按。请颂海沂康，民谣兹可玩。
和陈德章春日送客
作者：虞俦
朝代：宋

年华看鬓上，春事转头中。羯鼓催花雨，虹桥送客风。未须愁酒债，政复坐诗穷。谁识挥弦意，寥寥寄远鸿。花柳无多事，阴晴不必天。急舂村外雨，并舍晚来烟。白堕先春手，红妆最妙年。庞翁虽不出，门巷得相连。胜事壶觞里，韶华杖履中。歌情千里月，花信几番风。取友须三益，论文笑五穷。含含歌麦秀，庑下老梁鸿。岁月斜川路，风流杜曲天。过墙红杏雨，低户绿杨烟。鸿鹄今千里，莺花又一年。阳春惭属和，五字得珠连。
和陈德章春日送客·其一
作者：虞俦
朝代：宋

年华看鬓上，春事转头中。羯鼓催花雨，虹桥送客风。未须愁酒债，政复坐诗穷。谁识挥弦意，寥寥寄远鸿。
和陈德章春日送客·其一
作者：虞俦
朝代：宋

年华看鬓上，春事转头中。
羯鼓催花雨，虹桥送客风。
未须愁酒债，政復坐诗穷。
谁识挥絃意，寥寥寄远鸿。
和陈德章春日送客·其三
作者：虞俦
朝代：宋

胜事壶觞裏，韶华杖履中。
歌情千里月，花信几番风。
取友须三益，论文笑五穷。
含含歌麦秀，庑下老梁鸿。
和陈德章春日送客·其三
作者：虞俦
朝代：宋

胜事壶觞里，韶华杖履中。歌情千里月，花信几番风。取友须三益，论文笑五穷。含含歌麦秀，庑下老梁鸿。
和陈德章春日送客·其二
作者：虞俦
朝代：宋

花柳无多事，阴晴不必天。急舂村外雨，并舍晚来烟。白堕先春手，红妆最妙年。庞翁虽不出，门巷得相连。
和陈德章春日送客·其二
作者：虞俦
朝代：宋

花柳无多事，阴晴不必天。
急舂村外雨，并舍晚来烟。
白堕先春手，红粧最妙年。
庞翁虽不出，门巷得相连。
和陈德章春日送客·其四
作者：虞俦
朝代：宋

岁月斜川路，风流杜曲天。过墙红杏雨，低户绿杨烟。鸿鹄今千里，莺花又一年。阳春惭属和，五字得珠连。
和陈德章春日送客·其四
作者：虞俦
朝代：宋

岁月斜川路，风流杜曲天。
过墙红杏雨，低户绿杨烟。
鸿鹄今千里，鶑花又一年。
阳春惭属和，五字得珠连。
和陶学长雪诗
作者：虞俦
朝代：宋
体裁：七言律诗

寒侵病骨笑支离，炉拨通红小放围。风运六花侵几席，云移万杵碎琼玑。从渠穷巷回车辙，休羡朱门点舞衣。造物想怜为学苦，分光先许到书帷。
和韵
作者：虞俦
朝代：宋

万发相看万事休，却愁纵迹又萍浮。不须屡费讥安石，有客还曾似此不。四时甘味著边头，百斛船中酒拍浮。但得有钱能办此，何须左顾羡馀不。
和韵
作者：虞俦
朝代：宋

粗衣粝饭不难供，有底令人芥蒂胸。但得千奴足吾事，不须万里建侯封。缲丝何许逢园客，学稼谁能问老农。粗喜近来薪水给，免教雨外急村舂。
和韵
作者：虞俦
朝代：宋

粗衣粝饭不难供，有底令人芥蔕胸。
但得千奴足吾事，不须万里建侯封。
缲丝何许逢园客，学稼谁能问老农。
粗喜近来薪水给，免教雨外急村舂。
和韵·其一
作者：虞俦
朝代：宋

万发相看万事休，却愁纵迹又萍浮。不须屡费讥安石，有客还曾似此不。
和韵·其一
作者：虞俦
朝代：宋

万髮相看万事休，却愁纵迹又萍浮。
不须屡费讥安石，有客还曾似此不。
和韵·其二
作者：虞俦
朝代：宋

四时甘味着边头，百斛船中酒拍浮。
但得有钱能办此，何须左顾羡余不。
和韵·其二
作者：虞俦
朝代：宋

四时甘味著边头，百斛船中酒拍浮。但得有钱能办此，何须左顾羡馀不。
和鲍倅同汤欧二倅春日郊行
作者：虞俦
朝代：宋

别驾联镳喜在坰，不妨修禊继兰亭。雅知社结池莲白，况复诗成水荇青。问讯梅花才半树，渐看柳絮又浮萍。风光流转须时赏，烂醉从今莫放醒。
和鲍倅同汤欧二倅春日郊行
作者：虞俦
朝代：宋

别驾联镳喜在垧，不妨修禊继兰亭。
雅知社结池莲白，况復诗成水荇青。
问讯梅花才半树，渐看柳絮又浮萍。
风光流转须时赏，烂醉从今莫放醒。
和鲍倅暴雨大水之作
作者：虞俦
朝代：宋

坳堂方笑芥为舟，骤雨俄惊汇众流。
天漏不知何处补，地卑转觉此生浮。
会须击水扶摇上，政想乘风汗漫游。
宦海陆沉聊尔耳，诗人休咏白苹洲。
和鲍倅暴雨大水之作
作者：虞俦
朝代：宋

坳堂方笑芥为舟，骤雨俄惊汇众流。天漏不知何处补，地卑转觉此生浮。会须击水扶摇上，政想乘风汗漫游。宦海陆沉聊尔耳，诗人休咏白蘋洲。
和鲍倅首夏闻莺
作者：虞俦
朝代：宋

芳草池塘晚，垂杨院宇清。梦回初恨蝶，春去懒闻莺。翠幄何须恋，金丸恐见惊。一枝栖更稳，好去凤凰城。
和鲍倅首夏闻鶑
作者：虞俦
朝代：宋

芳草池塘晚，垂杨院宇清。
梦回初恨蝶，春去懒闻鶑。
翠幄何须恋，金丸恐见惊。
一枝栖更稳，好去凤凰城。
咏古
作者：虞俦
朝代：宋

柳子脂韦不佩弦，痴心附丽老羁缠。廉商浪说能为市，吏贾由来却悟鞭。杜曲诗翁霜鬓须，谁怜三十载骑驴。五陵车马输年少，枉读平生万卷书。韩子其人崛强欤，群儿头角久相疏。也知自是屠龙手，温水难教恋小鱼。斗酒金銮笔下春，脱靴力士几曾嗔。后生不谓寻常事，惊怪先生胆是身。
咏古·其一
作者：虞俦
朝代：宋
体裁：七言绝句

柳子脂韦不佩弦，痴心附丽老羁缠。廉商浪说能为市，吏贾由来却悟鞭。
咏古·其三
作者：虞俦
朝代：宋

韩子其人崛强欤，羣儿头角久相疎。
也知自是屠龙手，温水难教恋小鱼。
咏古·其三
作者：虞俦
朝代：宋

韩子其人崛强欤，群儿头角久相疏。也知自是屠龙手，温水难教恋小鱼。
咏古·其二
作者：虞俦
朝代：宋

杜曲诗翁霜鬓须，谁怜三十载骑驴。五陵车马输年少，枉读平生万卷书。
咏古·其二
作者：虞俦
朝代：宋

杜曲诗翁霜鬓鬚，谁怜三十载骑馿。
五陵车马输年少，枉读平生万卷书。
咏古·其四
作者：虞俦
朝代：宋
体裁：七言绝句

斗酒金銮笔下春，脱靴力士几曾嗔。后生不谓寻常事，惊怪先生胆是身。
咏打扇
作者：虞俦
朝代：宋

腕脱何须问小童，汗流聊复慰衰农。联翩天下一轮月，簸荡人间万窍风。萤火招来还自照，蚊雷挥去觉群空。散仙未办朝阊阖，乞与羲皇笑傲中。
咏打扇
作者：虞俦
朝代：宋

腕脱何须问小童，汗流聊復慰衰农。
联翩天下一轮月，簸荡人间万窍风。
萤火招来还自照，蚊雷挥去觉羣空。
散仙未办朝阊阖，乞与羲皇笑傲中。
咏麦
作者：虞俦
朝代：宋
体裁：古风

平生笑盗儒，口诵青青麦。刻烛和新诗，此夕知何夕。六花来未晚，三白会有穫。雨旸亦天事，勤惰繄人力。何妨纵牛羊，况已遍陇陌。青黄未交时，补助岂无责。我亦念归田，聊作数旬客。
喜晴
作者：虞俦
朝代：宋

黄堂通夕听檐声，去谒灵湫及未明。画鹢破寒收宿霭，老龙擎日献新晴。何须厌胜驱黄帽，况复精诚却卫兵。尽道使君能抚字，归途争看古阳城。洞中龙亦詟先声，韬敛云阴放日明。久雨也知田父苦，十分端为使君晴。但令渤海捐刀剑，不用天河洗甲兵。昨夜铃斋诗欲就，鬼神闻已泣蒲城。雨占甲子向来频，谁道开晴必换旬。云过阳台空有梦，雪消姑射漫凝神。林间却喜鸠呼妇，檐外何妨鹊噪人。可怕西郊泥一尺，径须跃马去寻春。连宵骤雨喜初晴，何处残蝉不乱鸣。晚熟岂妨粳秫好，秋声先傍竹梧轻。纷纷云散心安在，隐隐雷收气未平。半蔌惊魂犹未定，老农那得不惩羹。雨馀天宇十分清，到处官蛙噤不鸣。残点喜闻檐溜断，新凉更觉葛衣轻。飞扬楚观人无梦，畜缩胥涛怒已平。满眼秋风归未得，却惭千里话莼羹。西风有意作新晴，不遣中宵鹤鹳鸣。红袂行云仙梦断，青灯对酒客愁轻。起看垄首禾无害，见说溪头水已平。莼菜鲈鱼秋正美，谁能分我一杯羹。
喜晴·其一
作者：虞俦
朝代：宋

黄堂通夕听檐声，去谒灵湫及未明。画鹢破寒收宿霭，老龙擎日献新晴。何须厌胜驱黄帽，况复精诚却卫兵。尽道使君能抚字，归途争看古阳城。
喜晴·其一
作者：虞俦
朝代：宋

黄堂通夕听檐声，去谒灵湫及未明。
画鹢破寒收宿霭，老龙擎日献新晴。
何须厌胜驱黄帽，况復精诚却卫兵。
尽道使君能抚字，归途争看古阳城。
喜晴·其三
作者：虞俦
朝代：宋
体裁：七言律诗

雨占甲子向来频，谁道开晴必换旬。云过阳台空有梦，雪消姑射漫凝神。林间却喜鸠呼妇，檐外何妨鹊噪人。可怕西郊泥一尺，径须跃马去寻春。
喜晴·其二
作者：虞俦
朝代：宋
体裁：七言律诗

洞中龙亦詟先声，韬敛云阴放日明。久雨也知田父苦，十分端为使君晴。但令渤海捐刀剑，不用天河洗甲兵。昨夜铃斋诗欲就，鬼神闻已泣蒲城。
喜晴·其五
作者：虞俦
朝代：宋

雨余天宇十分清，到处官蛙噤不鸣。
残点喜闻檐溜断，新凉更觉葛衣轻。
飞扬楚观人无梦，畜缩胥涛怒已平。
满眼秋风归未得，却惭千里话莼羹。
喜晴·其五
作者：虞俦
朝代：宋

雨馀天宇十分清，到处官蛙噤不鸣。残点喜闻檐溜断，新凉更觉葛衣轻。飞扬楚观人无梦，畜缩胥涛怒已平。满眼秋风归未得，却惭千里话莼羹。
喜晴·其六
作者：虞俦
朝代：宋

西风有意作新晴，不遣中宵鹤鹳鸣。红袂行云仙梦断，青灯对酒客愁轻。起看垄首禾无害，见说溪头水已平。莼菜鲈鱼秋正美，谁能分我一杯羹。
喜晴·其六
作者：虞俦
朝代：宋

西风有意作新晴，不遣中宵鹤鹳鸣。
红袂行云仙梦断，青灯对酒客愁轻。
起看壠首禾无害，见说溪头水已平。
莼菜鲈鱼秋正美，谁能分我一杯羹。
喜晴·其四
作者：虞俦
朝代：宋

连宵骤雨喜初晴，何处残蝉不乱鸣。
晚熟岂妨秔秫好，秋声先傍竹梧轻。
纷纷云散心安在，隠隠雷收气未平。
半蔌惊魂犹未定，老农那得不惩羹。
喜晴·其四
作者：虞俦
朝代：宋

连宵骤雨喜初晴，何处残蝉不乱鸣。晚熟岂妨粳秫好，秋声先傍竹梧轻。纷纷云散心安在，隐隐雷收气未平。半蔌惊魂犹未定，老农那得不惩羹。
喜花开
作者：虞俦
朝代：宋
体裁：五言律诗

落木惊秋晚，黄花彻夜开。便教双蝶舞，宁是万牛回。有酒须频举，将诗莫浪催。渊明千古意，为汝转徘徊。
喜雨
作者：虞俦
朝代：宋
体裁：五言律诗

云气翻车盖，天河注瓦沟。滂沱三日雨，登济一年秋。旱火扫无迹，狂雷怒不收。腐儒营一饱，卒岁恐优游。
喜雨
作者：虞俦
朝代：宋

云酿南山雨，风勾北牖凉。绿蒲澄水石，丹藕净池塘。冷客频牵兴，炎官罢斗强。无波真古井，此味淡中长。
喜雨
作者：虞俦
朝代：宋

云酿南山雨，风勾北牖凉。
绿蒲澄水石，丹藕浄池塘。
冷客频牵兴，炎官罢斗强。
无波真古井，此味淡中长。
喜雨
作者：虞俦
朝代：宋
体裁：五言律诗

梅雨知时节，农家喜若何。积薪蚕下箔，锄水稻分窠。绿有笋成竹，黄无麦作蛾。一春尝苦旱，三日未云多。
喜雨
作者：虞俦
朝代：宋

雨脚初鸣屋，风头忽转廊。
余凉生簟枕，好梦到池塘。
黄奶真三窟，青奴得两忘。
功名休恨晚，身世一藤床。
喜雨
作者：虞俦
朝代：宋

雨脚初鸣屋，风头忽转廊。馀凉生簟枕，好梦到池塘。黄奶真三窟，青奴得两忘。功名休恨晚，身世一藤床。
喜雨
作者：虞俦
朝代：宋

鼎来雨喜动吟笺，顿遣酰鸡舞瓮天。
傅野要观新事业，巫山莫学短因缘。
碧筩便好浮家酿，红粉还羞着老年。
此意自佳君自会，将诗不必众人传。
喜雨
作者：虞俦
朝代：宋

鼎来雨喜动吟笺，顿遣醯鸡舞瓮天。傅野要观新事业，巫山莫学短因缘。碧筒便好浮家酿，红粉还羞著老年。此意自佳君自会，将诗不必众人传。
喜雨呈太守
作者：虞俦
朝代：宋
体裁：七言律诗

精祷能令天意回，猖狂旱魃敢为灾。龙眠熟处雷呼觉，蚁战酣时雨趁来。耕父荷锄歌召杜，腐儒秉笔愧邹枚。太平知有三登象，从此官租不费催。
回程泗州道中
作者：虞俦
朝代：宋
体裁：七言律诗

淮北燕南昔混同，相望却恨马牛风。往来未省谁为伴，言语从来自不通。百岁遗民愁绪外，数声羌笛梦魂中。径须争渡长淮去，三月烟尘一洗空。
因次郊行韵眷然怀归
作者：虞俦
朝代：宋

杖藜何日返林坰，梦想西山几草亭。丛菊暂为三径别，垂杨又见两番青。宦游知己云中月，市道交情水上萍。多事不烦渔父问，餔糟久矣忘偏醒。
因次郊行韵眷然怀归
作者：虞俦
朝代：宋

杖藜何日返林垧，梦想西山几草亭。
丛菊暂为三径别，垂杨又见两番青。
宦游知己云中月，市道交情水上萍。
多事不烦渔父问，餔糟久矣忘偏醒。
图南学长有咏梅十五诗各指名其处所且书以见寄因赋二绝句谢之
作者：虞俦
朝代：宋

咏梅谁复擅诗名，梅与诗人自有情。说尽梅花随处好，喜君诗句似梅清。梅格孤高不待誇，暗香浮动影横斜。个中风味谁相称，只有西湖处士家。
图南学长有咏梅十五诗各指名其处所且书以见寄因赋二绝句谢之·其一
作者：虞俦
朝代：宋
体裁：七言绝句

咏梅谁复擅诗名，梅与诗人自有情。说尽梅花随处好，喜君诗句似梅清。
图南学长有咏梅十五诗各指名其处所且书以见寄因赋二绝句谢之·其一
作者：虞俦
朝代：宋

咏梅谁復擅诗名，梅与诗人自有情。
说尽梅花随处好，喜君诗句似梅清。
图南学长有咏梅十五诗各指名其处所且书以见寄因赋二绝句谢之·其二
作者：虞俦
朝代：宋

梅格孤高不待夸，暗香浮动影横斜。
箇中风味谁相称，只有西湖处士家。
图南学长有咏梅十五诗各指名其处所且书以见寄因赋二绝句谢之·其二
作者：虞俦
朝代：宋

梅格孤高不待誇，暗香浮动影横斜。个中风味谁相称，只有西湖处士家。
圣龙长老资公求修佛殿疏余不暇作也昔丹霞烧木佛院主堕落鬚眉普贤劝修古佛末后童子证果居士举此公案二段以问圣龙若下得一转语则佛殿一时修了其或未然定又去聒扰檀施矣因作山偈奉送只此大胜作疏头劝缘也
作者：虞俦
朝代：宋
体裁：七言律诗

风雨飘摇绀宇摧，百身古佛尽莓苔。政须豪士修檀施，定自诸天打供来。向晚钟鱼犹短气，只今龙象亦生哀。道人莫惮朱门去，会有清莲一朵开。
堂前东偏松棚清荫可爱为赋五言八句
作者：虞俦
朝代：宋
体裁：五言律诗

问讯苍官旧，掀髯肯见临。笑谈驱酷暑，朝夕托清阴。便引夷风至，宁容盾日侵。北窗高卧处，靖节是知音。
夏芙蓉·其一
作者：虞俦
朝代：宋

四月池边见拒霜，园丁惊问此何祥。
花如云锦翻新样，叶似宫袍染御香。
病不能陪花酒伴，诗犹堪譟鼓旗傍。
诸君笔力迴元化，努力先春压众芳。
夏芙蓉·其二
作者：虞俦
朝代：宋

老子而今两鬓霜，未应痴绝泥禨祥。
不能木末搴朝露，争免篱边嗅晚香。
便合折来书卷畔，讵宜簪向宝钗傍。
漫山千树方芽甲，肯信人间有早芳。
夜坐书怀
作者：虞俦
朝代：宋

看镜功名不用频，醉乡境界几由旬。何妨走马来为问，纵未成龙亦有神。生计一丝宁挂眼，閒居百事不如人。惊鸿亦有高飞意，姑傍花前过却春。梦觉谁呼小玉频，分灯魔女笑波旬。暮年禅悦浑知味，少日文章岂有神。赤脚玉川容老婢，绿珠金谷漫佳人。玄冥不是梅花主，开尽南枝付与春。
夜坐书怀·其一
作者：虞俦
朝代：宋
体裁：七言律诗

看镜功名不用频，醉乡境界几由旬。何妨走马来为问，纵未成龙亦有神。生计一丝宁挂眼，閒居百事不如人。惊鸿亦有高飞意，姑傍花前过却春。
夜坐书怀·其二
作者：虞俦
朝代：宋
体裁：七言律诗

梦觉谁呼小玉频，分灯魔女笑波旬。暮年禅悦浑知味，少日文章岂有神。赤脚玉川容老婢，绿珠金谷漫佳人。玄冥不是梅花主，开尽南枝付与春。
夜来四鼓枕上闻雨声喜而不寐
作者：虞俦
朝代：宋
体裁：七言律诗

雨声天外倒银潢，枕上才闻喜欲狂。鼓吹不须教两部，稻粱行庆有千仓。青缸照影花无睡，红袂行云梦有香。最好空阶泻檐溜，却疑并舍压糟床。
夜梦有人惠丝鞋一双次日报除左史
作者：虞俦
朝代：宋

官职元来莫浪求，丝絇梦裏有谁投。
帝庭入侍应须此，果应恩除在仲秋。
夜梦有人惠丝鞋一双次日报除左史
作者：虞俦
朝代：宋

官职元来莫浪求，丝絇梦里有谁投。帝庭入侍应须此，果应恩除在仲秋。
夜舟过龟山
作者：虞俦
朝代：宋
体裁：七言律诗

长淮东下月西流，起视龟山势若浮。砢岸崎岖须列炬，波涛汹涌更行舟。今秋暴涨尤堪畏，去岁坚冰亦合忧。有底往来能屑屑，痴儿了事几时休。
夜读邵尧夫诗戏效其体再赋蜡梅
作者：虞俦
朝代：宋

纷纷蜂子竞生涯，每到花时辄放衙。
悬室尽将花作蜡，何人翻以蜡为花。
姑从凡卉论先后，若比江梅有等差。
弄假像真真像假，小儿造物未须夸。
夜读邵尧夫诗戏效其体再赋蜡梅
作者：虞俦
朝代：宋

纷纷蜂子竞生涯，每到花时辄放衙。悬室尽将花作蜡，何人翻以蜡为花。姑从凡卉论先后，若比江梅有等差。弄假像真真像假，小儿造物未须誇。
太学秋试封弥夜深独坐怀考试诸友
作者：虞俦
朝代：宋

衡鉴高悬已自公，修严官禁不通风。
樊墙便有河山隔，梦寐犹疑笑语同。
离索暂应疎酒醆，往来争敢递诗筒。
灯花预报杨园约，端的钗头缀玉虫。
太学秋试封弥夜深独坐怀考试诸友
作者：虞俦
朝代：宋

衡鉴高悬已自公，修严官禁不通风。樊墙便有河山隔，梦寐犹疑笑语同。离索暂应疏酒盏，往来争敢递诗筒。灯花预报杨园约，端的钗头缀玉虫。
太守送酒
作者：虞俦
朝代：宋

拜捧双壶急破封，蓬庐惊怪闹儿童。欢生和气薰蒸外，春在先生酝酿中。枯涸诗肠偏借润，飘零酒盏不忧空。更看小队寻花柳，太守风流似醉翁。黄堂还复念酸寒，馀沥分来玉斝宽。遽遣茅柴羞避席，快呼苜蓿彊登盘。步兵胜处轻刘子，北海狂言迕阿瞒。何似老虔春夜酌，檐花细雨洗愁端。
太守送酒·其一
作者：虞俦
朝代：宋

拜捧双壶急破封，蓬庐惊怪闹儿童。
欢生和气熏蒸外，春在先生醖酿中。
枯涸诗肠偏借润，飘零酒醆不忧空。
更看小队寻花柳，太守风流似醉翁。
太守送酒·其一
作者：虞俦
朝代：宋

拜捧双壶急破封，蓬庐惊怪闹儿童。欢生和气薰蒸外，春在先生酝酿中。枯涸诗肠偏借润，飘零酒盏不忧空。更看小队寻花柳，太守风流似醉翁。
太守送酒·其二
作者：虞俦
朝代：宋

黄堂还复念酸寒，馀沥分来玉斝宽。遽遣茅柴羞避席，快呼苜蓿彊登盘。步兵胜处轻刘子，北海狂言迕阿瞒。何似老虔春夜酌，檐花细雨洗愁端。
太守送酒·其二
作者：虞俦
朝代：宋

黄堂还復念酸寒，余沥分来玉斚宽。
遽遣茅柴羞避席，快呼苜蓿彊登盘。
步兵胜处轻刘子，北海狂言迕阿瞒。
何似老虔春夜酌，檐花细雨洗愁端。
奚通直挽诗
作者：虞俦
朝代：宋
体裁：五言律诗

自昔高阳里，尝推月旦评。华簪先德齿，朱绂羡恩荣。奴岂谋千树，金方笑满籯。有孙看鼎贵，钟庆验佳城。
委长洲赵丞祷雨阳山龙祠有应
作者：虞俦
朝代：宋

不向龙祠小乞灵，连宵那得雨冥冥。
势方聚处中心喜，声渐微时侧耳听。
便觉田头秧稻绿，更夸陇首麦苗青。
丰登自此无公事，只有棠阴蔽广庭。
委长洲赵丞祷雨阳山龙祠有应
作者：虞俦
朝代：宋

不向龙祠小乞灵，连宵那得雨冥冥。势方聚处中心喜，声渐微时侧耳听。便觉田头秧稻绿，更誇陇首麦苗青。丰登自此无公事，只有棠阴蔽广庭。
姚黄牡丹
作者：虞俦
朝代：宋

红紫争先有底忙，姚黄晚出最芬芳。玉非蒸栗难同色，露是蔷薇更染香。翠幄密遮春去路，黄云低映晓来妆。十分喜气眉间见，快泻鹅儿醉洛阳。
姚黄牡丹
作者：虞俦
朝代：宋

红紫争先有底忙，姚黄晚出最芬芳。
玉非蒸栗难同色，露是蔷薇更染香。
翠幄密遮春去路，黄云低映晓来粧。
十分喜气眉间见，快泻鹅儿醉洛阳。
姜总管相送至扫溪三十里夜雪中留别
作者：虞俦
朝代：宋

相得诗人我与公，浙江从此隔西东。年来已是难为别，更在山中风雪中。杯酒淋漓意气倾，离筵唱彻短歌行。翻然解缆人归后，独自篷窗听雨声。一麾又指浙西州，千骑东方且上头。已约好山供望眼，更烦飞雪送行舟。
姜总管相送至扫溪三十里夜雪中留别·其一
作者：虞俦
朝代：宋
体裁：七言绝句

相得诗人我与公，浙江从此隔西东。年来已是难为别，更在山中风雪中。
姜总管相送至扫溪三十里夜雪中留别·其三
作者：虞俦
朝代：宋
体裁：七言绝句

一麾又指浙西州，千骑东方且上头。已约好山供望眼，更烦飞雪送行舟。
姜总管相送至扫溪三十里夜雪中留别·其二
作者：虞俦
朝代：宋
体裁：七言绝句

杯酒淋漓意气倾，离筵唱彻短歌行。翻然解缆人归后，独自篷窗听雨声。
姜邦杰以四绝见寄因和之
作者：虞俦
朝代：宋

当年宝婺我为州，锦里先生得唱酬。一自江头分袂后，至今空想暮云愁。州县丰登公事少，凝香燕寝只吟哦。乐天长短三千首，争似斯民击壤歌。梅山诗集到中都，囊括三江带五湖。却许严诗编杜集，傍观应作丈人乌。少日清文结主知，斋坛授钺及耆颐。人生得意今如许，须信穷人不是诗。
姜邦杰以四绝见寄因和之·其一
作者：虞俦
朝代：宋
体裁：七言绝句

当年宝婺我为州，锦里先生得唱酬。一自江头分袂后，至今空想暮云愁。
姜邦杰以四绝见寄因和之·其三
作者：虞俦
朝代：宋
体裁：七言绝句

梅山诗集到中都，囊括三江带五湖。却许严诗编杜集，傍观应作丈人乌。
姜邦杰以四绝见寄因和之·其二
作者：虞俦
朝代：宋
体裁：七言绝句

州县丰登公事少，凝香燕寝只吟哦。乐天长短三千首，争似斯民击壤歌。
姜邦杰以四绝见寄因和之·其四
作者：虞俦
朝代：宋
体裁：七言绝句

少日清文结主知，斋坛授钺及耆颐。人生得意今如许，须信穷人不是诗。
子长来诗乃有杜口毗那之语但天女天花未尝见也诗以先之
作者：虞俦
朝代：宋

属和何须蚌鹬持，笙歌鼎沸政相宜。劝君莫惜松醪酒，容我来看柳叶眉。春去自怜莺命友，夜来空费雨催诗。海棠还有风流伴，留得芳菲不恨迟。
子长来诗乃有杜口毗那之语但天女天花未尝见也诗以先之
作者：虞俦
朝代：宋

属和何须蚌鹬持，笙歌鼎沸政相宜。
劝君莫惜松醪酒，容我来看柳叶眉。
春去自怜鶑命友，夜来空费雨催诗。
海棠还有风流伴，留得芳菲不恨迟。
学录李诗翁以诗访予于乳溪之上且求县学积俸偶值窘匮恨不能满其意漫以数语送之第饥来不堪煮耳
作者：虞俦
朝代：宋
体裁：七言律诗

二月江南花气昏，锦囊诗话喜重温。百篇换去东湖骨，一醉招来北海魂。投老黄尘真左计，半生青眼向谁论。学宫乞俸能多少，骥子怜渠蚤候门。
安奉观音
作者：虞俦
朝代：宋
体裁：七言绝句

优钵昙花果有花，不缘诗酒到君家。闻思大士应嫌汝，枉费精神咏绮霞。
宋宰不赴王倅招有诗次韵
作者：虞俦
朝代：宋

冷宦门罗雀，高轩间不过。似闻諠棰楚，莫恨笑弦歌。会意庭前柏，输香水面荷。道人观物妙，宴坐养天和。风号天籁怒，雷引雨声长。但喜书帷润，那知酒斝凉。夜光宜月露，霁色醒松篁。通介从流俗，徐公自有常。
宋宰不赴王倅招有诗次韵·其一
作者：虞俦
朝代：宋
体裁：五言律诗

冷宦门罗雀，高轩间不过。似闻諠棰楚，莫恨笑弦歌。会意庭前柏，输香水面荷。道人观物妙，宴坐养天和。
宋宰不赴王倅招有诗次韵·其二
作者：虞俦
朝代：宋

风号天籁怒，雷引雨声长。
但喜书帷润，那知酒斚凉。
夜光宜月露，霁色醒松篁。
通介从流俗，徐公自有常。
宋宰不赴王倅招有诗次韵·其二
作者：虞俦
朝代：宋

风号天籁怒，雷引雨声长。但喜书帷润，那知酒斝凉。夜光宜月露，霁色醒松篁。通介从流俗，徐公自有常。
官况
作者：虞俦
朝代：宋

流落经年别，平安只信通。宦情元自薄，春色为谁浓。抚字愁眉上，青红醉眼中。著诗无好语，还往负筠筒。触手逢人怒，低头与俗同。一惭那可忍，百巧固应穷。酒有兼旬绿，花无百日红。悲欢真破甑，堕地并成空。
官况·其一
作者：虞俦
朝代：宋

流落经年别，平安只信通。
宦情元自薄，春色为谁浓。
抚字愁眉上，青红醉眼中。
着诗无好语，还往负筠筒。
官况·其一
作者：虞俦
朝代：宋

流落经年别，平安只信通。宦情元自薄，春色为谁浓。抚字愁眉上，青红醉眼中。著诗无好语，还往负筠筒。
官况·其二
作者：虞俦
朝代：宋

触手逢人怒，低头与俗同。
一惭那可忍，百巧固应穷。
酒有兼旬绿，花无百日红。
悲欢真破甑，堕地併成空。
官况·其二
作者：虞俦
朝代：宋

触手逢人怒，低头与俗同。一惭那可忍，百巧固应穷。酒有兼旬绿，花无百日红。悲欢真破甑，堕地并成空。
宝阁尚书凌公挽诗
作者：虞俦
朝代：宋

新学轻馀子，忠怀策万言。治安犹涕泣，师友故渊源。日曳尚书履，风生刺史轓。汉庭谁第一，殊未逊公孙。未识嵇中散，今无元鲁山。宦游真恨晚，逸驾竟难攀。阅月推评旦，闻风尚起顽。九原那可作，苍弁亦推颜。
宝阁尚书凌公挽诗·其一
作者：虞俦
朝代：宋

新学轻余子，忠怀策万言。
治安犹涕泣，师友故渊源。
日曳尚书履，风生刺史轓。
汉庭谁第一，殊未逊公孙。
宝阁尚书凌公挽诗·其一
作者：虞俦
朝代：宋

新学轻馀子，忠怀策万言。治安犹涕泣，师友故渊源。日曳尚书履，风生刺史轓。汉庭谁第一，殊未逊公孙。
宝阁尚书凌公挽诗·其二
作者：虞俦
朝代：宋
体裁：五言律诗

未识嵇中散，今无元鲁山。宦游真恨晚，逸驾竟难攀。阅月推评旦，闻风尚起顽。九原那可作，苍弁亦推颜。
家书送白额因赋
作者：虞俦
朝代：宋

虎踞南山孰敢樵，盗渠名字却深逃。
谁能雪裏穷三窟，缚送尊前慰老饕。
试唤玉纤揎碧袖，笑看霜片落金刀。
族庖堪恨无风味，红晕蒸花更藉糟。
家书送白额因赋
作者：虞俦
朝代：宋

虎踞南山孰敢樵，盗渠名字却深逃。谁能雪里穷三窟，缚送尊前慰老饕。试唤玉纤揎碧袖，笑看霜片落金刀。族庖堪恨无风味，红晕蒸花更藉糟。
家酿新熟分送小壶
作者：虞俦
朝代：宋

酒熟黄花亦解颜，糟床声落梦魂间。一壶往助齐眉饷，莫遣新愁上远山。簿书朱墨祇愁颜，毋溷维摩丈室间。俗子樵人须料理，为言爽气在西山。病起梅花未破颜，无言空伴小轩间。也知不是缘诗瘦，却笑相逢饭颗山。
家酿新熟分送小壶·其一
作者：虞俦
朝代：宋
体裁：七言绝句

酒熟黄花亦解颜，糟床声落梦魂间。一壶往助齐眉饷，莫遣新愁上远山。
家酿新熟分送小壶·其三
作者：虞俦
朝代：宋
体裁：七言绝句

病起梅花未破颜，无言空伴小轩间。也知不是缘诗瘦，却笑相逢饭颗山。
家酿新熟分送小壶·其二
作者：虞俦
朝代：宋
体裁：七言绝句

簿书朱墨祇愁颜，毋溷维摩丈室间。俗子樵人须料理，为言爽气在西山。
宿临安童县尉庵童尉送酒
作者：虞俦
朝代：宋

深深松竹隐禅房，更渡溪桥暂解装。但喜还家无数日，不知行路过重阳。白衣送酒劳相问，黄菊依人未肯芳。珍重山僧能会意，殷勤扫榻为烧香。
宿临安童县尉庵童尉送酒
作者：虞俦
朝代：宋

深深松竹隠禅房，更渡溪桥暂解装。
但喜还家无数日，不知行路过重阳。
白衣送酒劳相问，黄菊依人未肯芳。
珍重山僧能会意，殷勤扫榻为烧香。
宿巢县地藏寺枕上偶成
作者：虞俦
朝代：宋

年来踪迹漫奔波，其奈功名有命何。画虎向人无好手，饭牛怜我有悲歌。丹心永夜灯前苦，白发明朝镜里多。却谢前村鸡唱好，呼儿起舞肯蹉跎。
宿巢县地藏寺枕上偶成
作者：虞俦
朝代：宋

年来踪迹漫奔波，其奈功名有命何。
画虎向人无好手，饭牛怜我有悲歌。
丹心永夜灯前苦，白髮明朝镜裏多。
却谢前村鷄唱好，呼儿起舞肯蹉跎。
宿祠山报恩寺枕上闻杜鹃有感
作者：虞俦
朝代：宋

此去家山仅两程，不烦鸟语苦丁宁。
烟花三月忙中过，风雨连宵梦裏听。
问鴈呼卿情大薄，闻鷄起舞意还醒。
年来纵迹浑无定，渠亦相怜水上萍。
宿祠山报恩寺枕上闻杜鹃有感
作者：虞俦
朝代：宋

此去家山仅两程，不烦鸟语苦丁宁。烟花三月忙中过，风雨连宵梦里听。问雁呼卿情大薄，闻鸡起舞意还醒。年来纵迹浑无定，渠亦相怜水上萍。
寄同年林子长郎中
作者：虞俦
朝代：宋
体裁：七言律诗

功名虽结少年场，看镜空惊两鬓苍。我已青冥甘蹭蹬，君今列宿倍辉光。寸心祇自怀三径，尺素何妨枉一行。多谢南宫故人报，日边消息想能详。
寒食风雨呈林正甫
作者：虞俦
朝代：宋

不住风和雨，思归日似年。他乡寒食泪，深院落花天。午枕飞蝴蝶，春山叫杜鹃。有谁怜赵壹，肮脏倚门边。
寒食风雨呈林正甫
作者：虞俦
朝代：宋

不住风和雨，思归日似年。
他乡寒食泪，深院落花天。
午枕飞蝴蝶，春山叫杜鹃。
有谁怜赵壹，骯脏倚门边。
将至天目登高岭
作者：虞俦
朝代：宋
体裁：五言律诗

天近初凝目，云横便蹑梯。前瞻千嶂列，回首一川低。雨过黄梅尽，风来翠剡齐。灵源穷不到，晴昼挂虹霓。
将至富阳
作者：虞俦
朝代：宋

宦路初无定，吾行有底忙。江清鱼不聚，天远雁南翔。整棹须平进，回澜亦太狂。平生湖海意，何梦到凝香。
将至富阳
作者：虞俦
朝代：宋

宦路初无定，吾行有底忙。
江清鱼不聚，天远鴈南翔。
整棹须平进，回澜亦太狂。
平生湖海意，何梦到凝香。
将至泗州闻杜鹃声甚急
作者：虞俦
朝代：宋
体裁：七言绝句

长淮准拟濯尘埃，汉节何妨一往回。杜宇不知归路近，树头声急更相催。
小轩四围织短篱因成绝句
作者：虞俦
朝代：宋

自插笆篱当药栏，旋移花木向中间。
东偏只要疎疎竹，开牖莫教遮却山。
小轩四围织短篱因成绝句
作者：虞俦
朝代：宋

自插笆篱当药栏，旋移花木向中间。东偏只要疏疏竹，开牖莫教遮却山。
岁除
作者：虞俦
朝代：宋
体裁：诗

除日催人不奈频，那堪月小不圆旬。谁能椒颂花如锦，自写桃符笔有神。通夕留连分岁客，明朝多少贺年人。寿觞举处慈颜喜，却是萱堂剩得春。
崇上人携育王书归行化因以山偈勉之
作者：虞俦
朝代：宋
体裁：七言绝句

问讯维摩遣化来，上方香积甑生埃。何妨试向朱门去，会有青莲一朵开。
巩使君一新社稷坛宇次汪倅韵
作者：虞俦
朝代：宋

岿然坛宇俯清流，须信规摹跨别州。端为苴茅崇屏翰，要知束楚贵绸缪。治聋有酒烦分馈，宰肉何人叹滞留。天欲吾公安社稷，未宜小试羡三休。
巩使君一新社稷坛宇次汪倅韵
作者：虞俦
朝代：宋

岿然坛宇俯清流，须信规摹跨别州。
端为苴茅崇屏翰，要知束楚贵绸缪。
治聋有酒烦分馈，宰肉何人嘆滞留。
天欲吾公安社稷，未宜小试羡三休。
巩使君劝耕汪倅有诗次韵
作者：虞俦
朝代：宋

小队行春簇使旌，黄童白叟递逢迎。劝耕试向何山麓，竞渡还倾极乐城。画舫骁腾喧鼓吹，红妆凝伫傍轩楹。山公归路人争看，已有丰年笑语声。
巩使君劝耕汪倅有诗次韵
作者：虞俦
朝代：宋

小队行春簇使旌，黄童白叟递逢迎。
劝耕试向何山麓，竞渡还倾极乐城。
画舫骁腾喧鼓吹，红粧凝伫傍轩楹。
山公归路人争看，已有丰年笑语声。
广东漕王侨卿寄蔷薇露因用韵
作者：虞俦
朝代：宋

薰炉斗帐自温温，露挹蔷薇岭外村。气韵更如沉水润，风流不带海岚昏。美人晓镜玉妆台，仙掌承来傅粉腮。瑩彻琉璃瓶外影，闻香不待蜡封开。
广东漕王侨卿寄蔷薇露因用韵·其一
作者：虞俦
朝代：宋

熏鑪斗帐自温温，露挹蔷薇岭外村。
气韵更如沉水润，风流不带海岚昏。
广东漕王侨卿寄蔷薇露因用韵·其一
作者：虞俦
朝代：宋

薰炉斗帐自温温，露挹蔷薇岭外村。气韵更如沉水润，风流不带海岚昏。
广东漕王侨卿寄蔷薇露因用韵·其二
作者：虞俦
朝代：宋

美人晓镜玉妆台，仙掌承来傅粉腮。瑩彻琉璃瓶外影，闻香不待蜡封开。
广东漕王侨卿寄蔷薇露因用韵·其二
作者：虞俦
朝代：宋
体裁：七言绝句

美人晓镜玉妆台，仙掌承来傅粉腮。莹彻琉璃瓶外影，闻香不待蜡封开。
广东漕王侨卿寄蔷薇露因用韵·其二
作者：虞俦
朝代：宋

美人晓镜玉粧台，仙掌承来傅粉腮。
莹彻琉璃瓶外影，闻香不待蜡封开。
廨舍堂前仅有木犀一株今亦开矣为赋二绝句
作者：虞俦
朝代：宋

淮山丛桂知名久，金粟离离玉露团。老子婆娑宁办此，秋来仅得一枝看。维摩丈室无人到，散尽天花结习空。犹有一枝秋色在，明窗净几胆瓶中。
廨舍堂前仅有木犀一株今亦开矣为赋二绝句·其一
作者：虞俦
朝代：宋
体裁：七言绝句

淮山丛桂知名久，金粟离离玉露团。老子婆娑宁办此，秋来仅得一枝看。
廨舍堂前仅有木犀一株今亦开矣为赋二绝句·其二
作者：虞俦
朝代：宋

维摩丈室无人到，散尽天花结习空。犹有一枝秋色在，明窗净几胆瓶中。
廨舍堂前仅有木犀一株今亦开矣为赋二绝句·其二
作者：虞俦
朝代：宋

维摩丈室无人到，散尽天花结习空。
犹有一枝秋色在，明窗浄几胆瓶中。
归途庖人先去远甚饥甚戏书二绝句
作者：虞俦
朝代：宋

庖人先去几多时，赖是先生惯忍饥。扪腹只堪供一笑，穷途何事不差池。旌旗小队引朝官，白叟黄童也聚观。我似仙人正骑虎，饥肠过午未朝餐。
归途庖人先去远甚饥甚戏书二绝句·其一
作者：虞俦
朝代：宋

庖人先去几多时，赖是先生惯忍饥。扪腹只堪供一笑，穷途何事不差池。
归途庖人先去远甚饥甚戏书二绝句·其一
作者：虞俦
朝代：宋

庖人先去几多时，頼是先生惯忍饥。
扪腹只堪供一笑，穷途何事不差池。
归途庖人先去远甚饥甚戏书二绝句·其二
作者：虞俦
朝代：宋
体裁：七言绝句

旌旗小队引朝官，白叟黄童也聚观。我似仙人正骑虎，饥肠过午未朝餐。
归途轿上口占
作者：虞俦
朝代：宋
体裁：七言绝句

三尺苍头佩酒壶，篮舆稳度白毡铺。凭谁为把无尘笔，画取先生看雪图。
往天目祈雨
作者：虞俦
朝代：宋
体裁：五言排律

伏谒三池上，难穷一壑幽。万山从此起，众水尽分流。暑雨虽愆夏，阴风镇若秋。天高还有目，地险好回头。御府金奁赐，仙坛铁板投。不须忧旱魃，直是起潜虬。圣主思霖切，微臣尽日留。精诚三祷罢，神听一闻不。霶霈斯为泽，迟回恐作羞。奉常司典礼，秋报敢忘优。
往年分教是邦当芡实初出时每承沈君得远少卿旋采以相饷其味芳鲜与市中所买者大不相侔至今尚能记忆近因与林子长语及之后乃蒙其分惠亟以绝句谢之今又承少卿和章但旧目录不讲恐亦似未安也
作者：虞俦
朝代：宋

溪毛秋后亟登盘，山色朝来併可餐。
但得长为南荡客，何须索米向长安。
往年分教是邦当芡实初出时每承沈君得远少卿旋采以相饷其味芳鲜与市中所买者大不相侔至今尚能记忆近因与林子长语及之后乃蒙其分惠亟以绝句谢之今又承少卿和章但旧目录不讲恐亦似未安也
作者：虞俦
朝代：宋

溪毛秋后亟登盘，山色朝来并可餐。但得长为南荡客，何须索米向长安。
往瓜州护使客回程
作者：虞俦
朝代：宋

寒天短日少晶辉，薄暮边城鼓角悲。
外使方将接踵至，淮民未有息肩期。
吁嗟道路频牵挽，表裏河山几合离。
闻道遗黎尚思汉，中原恢復定何时。
往瓜州护使客回程
作者：虞俦
朝代：宋

寒天短日少晶辉，薄暮边城鼓角悲。外使方将接踵至，淮民未有息肩期。吁嗟道路频牵挽，表里河山几合离。闻道遗黎尚思汉，中原恢复定何时。
往瓜洲护使客回程
作者：虞俦
朝代：宋
体裁：五言律诗

北使朝京阙，东淮领计台。舟师虽夙戒，顿食更频催。州县愁劳费，风霜困往来。和盟终不赞，旧好政无猜。
往鸡山视曹甥营母坟夜归
作者：虞俦
朝代：宋

轧轧篮舆出暝途，铸钱坞裏验青乌。
忽然月在千松顶，影落琼瑶满地铺。
往鸡山视曹甥营母坟夜归
作者：虞俦
朝代：宋

轧轧篮舆出暝途，铸钱坞里验青乌。忽然月在千松顶，影落琼瑶满地铺。
得旨与郡归自浙东余成卿王贯之叶德远追送至于震泽舟中款语数日而后别
作者：虞俦
朝代：宋
体裁：七言律诗

怀抱连宵得好开，莫愁波浪与尘埃。中年已是难离别，此地何妨数往来。送我扁舟宁作远，唤人归鸟苦相催。邈然后会知何处，更欲临分把一杯。
得集贤回字
作者：虞俦
朝代：宋
体裁：七言绝句

奔走年来已厌频，那堪万里抗边尘。集贤说道虚传耳，惭愧中朝第一人。
得黄仲本诗再和二首以寄之
作者：虞俦
朝代：宋

相得诗人我与兄，平生无一不真情。河梁莫恨看云别，剡棹曾经载雪行。近喜双鱼传尺素，远胜孤雁带边城。江湖老去知何用，空把葵心向日倾。樯燕呢喃浪语人，岸花飞舞苦伤情。剩穷诗眼三千界，漫鼓琴心一再行。他日湖山还帝里，别时风雨满江城。思君直欲令人老，流水沄沄日夜倾。
得黄仲本诗再和二首以寄之·其一
作者：虞俦
朝代：宋

相得诗人我与兄，平生无一不真情。河梁莫恨看云别，剡棹曾经载雪行。近喜双鱼传尺素，远胜孤雁带边城。江湖老去知何用，空把葵心向日倾。
得黄仲本诗再和二首以寄之·其一
作者：虞俦
朝代：宋

相得诗人我与兄，平生无一不真情。
河梁莫恨看云别，剡棹曾经载雪行。
近喜双鱼传尺素，远胜孤鴈带边城。
江湖老去知何用，空把葵心向日倾。
得黄仲本诗再和二首以寄之·其二
作者：虞俦
朝代：宋
体裁：七言律诗

樯燕呢喃浪语人，岸花飞舞苦伤情。剩穷诗眼三千界，漫鼓琴心一再行。他日湖山还帝里，别时风雨满江城。思君直欲令人老，流水沄沄日夜倾。
微雪
作者：虞俦
朝代：宋
体裁：七言绝句

霏微小雨洒通宵，惨淡寒云覆丽谯。盈尺未成平地积，六花应在半空销。
徽州绩溪县六月二十五日迎汪王于县厅祈雨未之应也七月三日率同官再祷焉酌献方毕阴云四合甘霔大霈因以小诗纪实
作者：虞俦
朝代：宋
体裁：七言律诗

何须祷旱必桑林，试扣丛祠丐一临。再拜炉烟方裛裛，四周云气已骎骎。田龟向去亡凶兆，垤鹳新来有好音。多谢神灵怜老令，肯倾膏泽慰民心。
忆南坡芙蓉
作者：虞俦
朝代：宋
体裁：七言绝句

宦游木末搴芙蓉，祇有埋头簿领丛。怅望家山天样远，万枝相映落霞红。
忆友人
作者：虞俦
朝代：宋

紫鸾栖棘乳溪边，不羡羣飞漫刺天。
一见交情真我辈，更将诗句洗尘缘。
宁唯刮目须三日，恨不从公蚤十年。
只恐秋风趣分袂，尺书傥有鴈能传。
忆友人
作者：虞俦
朝代：宋

紫鸾栖棘乳溪边，不羡群飞漫刺天。一见交情真我辈，更将诗句洗尘缘。宁唯刮目须三日，恨不从公蚤十年。只恐秋风趣分袂，尺书傥有雁能传。
思归
作者：虞俦
朝代：宋

风雨连朝作伴牢，只堪痛饮读离骚。
谁知老境侵腰脚，早是多情惜鬓毛。
杖屦出门还有碍，簿书堆案敢辞劳。
年来俯仰终无补，尚欠归田一着高。
思归
作者：虞俦
朝代：宋

风雨连朝作伴牢，只堪痛饮读离骚。谁知老境侵腰脚，早是多情惜鬓毛。杖屦出门还有碍，簿书堆案敢辞劳。年来俯仰终无补，尚欠归田一著高。
慈氏院僧了通欲以常庵所书嵩明教尊僧篇付诸剞劂以永其传以广其流布居士欢喜因为说偈言
作者：虞俦
朝代：宋
体裁：七言绝句

明教宗风留纸上，常庵心法见毫端。若人于此能三省，成佛元来总一般。
憩东山驿
作者：虞俦
朝代：宋
体裁：七言绝句

征车又抵东山驿，屈指前回仅两旬。多少路人相借问，不知何事往来频。
戏书
作者：虞俦
朝代：宋
体裁：七言律诗

去年今日到湖州，救得饥民岁又周。阅遍炎凉还自笑，坐靡廪饩更何求。渊明栗里终归去，太史周南枉滞留。咄咄大钧何必问，固知薄命与仇谋。
戏书
作者：虞俦
朝代：宋

淮南猪肉不论钱，下舍应须数击鲜。过午食单毋溷我，饭来开口亦欣然。软炊香饭杜陵老，烂煮葵羹玉局仙。饱喜饥嗔吾未免，何当辟谷去求玄。
戏书·其一
作者：虞俦
朝代：宋
体裁：七言绝句

淮南猪肉不论钱，下舍应须数击鲜。过午食单毋溷我，饭来开口亦欣然。
戏书·其二
作者：虞俦
朝代：宋
体裁：七言绝句

软炊香饭杜陵老，烂煮葵羹玉局仙。饱喜饥嗔吾未免，何当辟谷去求玄。
戏和东坡先生牛尾狸诗韵且效其体
作者：虞俦
朝代：宋

夜寒那得到帘帷，前拥红炉后翠眉。未致马蹄沙水鳖，且尝牛尾雪天狸。菹寒石芥愁辛鼻，鲊熟雏鹅怯带脂。端的为渠添酒兴，红颜相映玉肤肌。
戏和东坡先生牛尾貍诗韵且效其体
作者：虞俦
朝代：宋

夜寒那得到帘帷，前拥红炉后翠眉。
未致马蹄沙水鼈，且尝牛尾雪天貍。
葅寒石芥愁辛鼻，鲊熟雏鹅怯带脂。
端的为渠添酒兴，红颜相映玉肤肌。
戏简林子长
作者：虞俦
朝代：宋

溪上园亭处处新，想君屡费橐中银。莺窥绣户烦三请，蝶绕花梢知几巡。恨不即时谋载酒，恐因暇日得寻春。只愁又隔同年面，却欠尊前似主人。崇桃积李巧争新，红胜胭脂白胜银。车骑每劳莺命唤，药栏聊伴蝶游巡。何须歌舞留连夜，漫与诗篇慰藉春。珍重海棠烦问讯，肯教空谷老佳人。
戏简林子长·其一
作者：虞俦
朝代：宋

溪上园亭处处新，想君屡费橐中银。莺窥绣户烦三请，蝶绕花梢知几巡。恨不即时谋载酒，恐因暇日得寻春。只愁又隔同年面，却欠尊前似主人。
戏简林子长·其一
作者：虞俦
朝代：宋

溪上园亭处处新，想君屡费橐中银。
鶑窥绣户烦三请，蝶遶花梢知几巡。
恨不即时谋载酒，恐因暇日得寻春。
只愁又隔同年面，却欠尊前似主人。
戏简林子长·其二
作者：虞俦
朝代：宋

崇桃积李巧争新，红胜胭脂白胜银。车骑每劳莺命唤，药栏聊伴蝶游巡。何须歌舞留连夜，漫与诗篇慰藉春。珍重海棠烦问讯，肯教空谷老佳人。
戏简林子长·其二
作者：虞俦
朝代：宋

崇桃积李巧争新，红胜臙脂白胜银。
车骑每劳鶑命唤，药栏聊伴蝶游巡。
何须歌舞留连夜，漫与诗篇慰藉春。
珍重海棠烦问讯，肯教空谷老佳人。
成均同舍饯别新安使君徐子宜太丞分韵
作者：虞俦
朝代：宋

我昔弦歌乳溪侧，嗟哉所割真鸡肋。斯民疾苦得饱谙，离彼三年能记忆。丁男个个事播殖，红女家家勤纺织。可怜卒岁无完褐，纵使丰年有菜色。夏税未毕秋税来，县家小缓州家逼。拆东补西恐不免，剜肉医疮宁有极。小儒安敢私其民，上官贻怒几遭劾。痛定还思当痛时，至今梦里犹心恻。歙为富州传自旧，谁以留州事苛刻。徐侯固是清庙器，抚摩暂遣凭熊轼。朝廷选用盖不轻，祖帐衣冠倾上国。德星往矣勿复道，田里从兹无叹息。
成均同舍饯别新安使君徐子宜太丞分韵
作者：虞俦
朝代：宋

我昔絃歌乳溪侧，嗟哉所割真鷄肋。
斯民疾苦得饱谙，离彼三年能记忆。
丁男箇箇事播殖，红女家家勤纺织。
可怜卒岁无完褐，纵使丰年有菜色。
夏税未毕秋税来，县家小缓州家逼。
拆东补西恐不免，剜肉医疮宁有极。
小儒安敢私其民，上官贻怒几遭劾。
痛定还思当痛时，至今梦裏犹心恻。
歙为富州传自旧，谁以留州事苛刻。
徐侯固是清庙器，抚摩暂遣凭熊轼。
朝廷选用盖不轻，祖帐衣冠倾上国。
德星往矣勿復道，田里从兹无嘆息。
扬州司理章公挽诗
作者：虞俦
朝代：宋
体裁：七言律诗

宦游曾记旧桐川，泮水凄凉愧郑虔。怪得儒流有师法，知从乡老得心传。未酬龙伯连鳌手，遽作维扬跨鹤仙。太息孔门空用赋，不教一柱果擎天。
护客高邮道中舟中读简斋十月诗因和其韵
作者：虞俦
朝代：宋

莫莫休休兴已阑，满头尘土更弹冠。雁从北到传书易，淮界中流遣恨难。篷底吟哦诗有味，胸中磊磈酒无欢。故人莫枉绨袍意，范叔犹能忍一寒。
护客高邮道中舟中读简斋十月诗因和其韵
作者：虞俦
朝代：宋

莫莫休休兴已阑，满头尘土更弹冠。
鴈从北到传书易，淮界中流遣恨难。
篷底吟哦诗有味，胸中磊磈酒无欢。
故人莫枉绨袍意，范叔犹能忍一寒。
拒霜
作者：虞俦
朝代：宋
体裁：七言律诗

纤枝绿叶竞成丛，谁障西来落木风。霞散缠头千丈绮，春回醉面一番红。伶俜欲嫁还羞晚，梳洗随宜不爱工。况是秋高花已少，对花莫放酒杯空。
挽主簿杨仲远诗
作者：虞俦
朝代：宋
体裁：七言律诗

居士胸怀壑与丘，琴山怀抱枕清流。一区宅好真扬子，万卷书多似邺侯。好客亦尝陪俎豆，诸郎殊不废箕裘。人间俯仰成千古，痛念吾乡马少游。
挽仙尉黄公诗
作者：虞俦
朝代：宋

平生怀抱欲凌云，元佑名家盖有君。
况是生儿胜武子，何须不第叹刘蕡。
伤哉未作河西尉，已矣还空冀北羣。
从此太湖风月夜，一声渔笛不堪闻。
挽仙尉黄公诗
作者：虞俦
朝代：宋

平生怀抱欲凌云，元祐名家盖有君。况是生儿胜武子，何须不第叹刘蕡。伤哉未作河西尉，已矣还空冀北群。从此太湖风月夜，一声渔笛不堪闻。
挽余丞相
作者：虞俦
朝代：宋

淑气含公鼎，明时预政机。仲山维补衮，文子不胜衣。南国恩偏厚，东山志偶违。一为天下恸，无以我公归。暑路驱红旆，天书趣紫泥。长沙元忌鵩，太岁又逢鸡。挽铎春风咽，铭旌夕照低。冠车纷会葬，桃李自成蹊。
挽余丞相·其一
作者：虞俦
朝代：宋
体裁：五言律诗

淑气含公鼎，明时预政机。仲山维补衮，文子不胜衣。南国恩偏厚，东山志偶违。一为天下恸，无以我公归。
挽余丞相·其二
作者：虞俦
朝代：宋

暑路驱红旆，天书趣紫泥。
长沙元忌鵩，太岁又逢鷄。
挽铎春风咽，铭旌夕照低。
冠车纷会葬，桃李自成蹊。
挽余丞相·其二
作者：虞俦
朝代：宋

暑路驱红旆，天书趣紫泥。长沙元忌鵩，太岁又逢鸡。挽铎春风咽，铭旌夕照低。冠车纷会葬，桃李自成蹊。
挽俞君任通判诗
作者：虞俦
朝代：宋

乡评月旦尚依然，旁郡人称别驾贤。邂逅宦途同晚岁，游从太学记当年。谁怜冷落堪为地，我欲吹嘘送上天。荐墨未乾君已矣，漫凭楚挽慰重泉。
挽俞君任通判诗
作者：虞俦
朝代：宋

乡评月旦尚依然，旁郡人称别驾贤。
邂逅宦途同晚岁，游从太学记当年。
谁怜冷落堪为地，我欲吹嘘送上天。
荐墨未干君已矣，漫凭楚挽慰重泉。
挽吏部石似之
作者：虞俦
朝代：宋

四海声名桂一枝，流年仅及手中蓍。康成未免龙蛇厄，翁子宁酬富贵期。天上玉楼须好记，人间金谷漫遗诗。宦途落寞知音绝，三抚朱弦只自悲。忧国囊封岂是疏，有才无命信何如。风回册府三山远，星殒郎墙一位虚。贾谊自伤终太傅，薛收若在必中书。哀哉埋玉今何地，却返当年处士庐。期公簪橐侍甘泉，底是上天不假年。才大难为当世用，文高犹有后人传。魂销闽檄千山路，泪挽银河七月天。会葬谁欤铭郭泰，固应无愧翠珉镌。
挽吏部石似之·其一
作者：虞俦
朝代：宋

四海声名桂一枝，流年仅及手中蓍。康成未免龙蛇厄，翁子宁酬富贵期。天上玉楼须好记，人间金谷漫遗诗。宦途落寞知音绝，三抚朱弦只自悲。
挽吏部石似之·其一
作者：虞俦
朝代：宋

四海声名桂一枝，流年仅及手中蓍。
康成未免龙蛇厄，翁子宁酬富贵期。
天上玉楼须好记，人间金谷漫遗诗。
宦途落寞知音绝，三抚朱絃只自悲。
挽吏部石似之·其三
作者：虞俦
朝代：宋
体裁：七言律诗

期公簪橐侍甘泉，底是上天不假年。才大难为当世用，文高犹有后人传。魂销闽檄千山路，泪挽银河七月天。会葬谁欤铭郭泰，固应无愧翠珉镌。
挽吏部石似之·其二
作者：虞俦
朝代：宋

忧国囊封岂是疎，有才无命信何如。
风迴册府三山远，星殒郎墙一位虚。
贾谊自伤终太傅，薛收若在必中书。
哀哉埋玉今何地，却返当年处士庐。
挽吏部石似之·其二
作者：虞俦
朝代：宋

忧国囊封岂是疏，有才无命信何如。风回册府三山远，星殒郎墙一位虚。贾谊自伤终太傅，薛收若在必中书。哀哉埋玉今何地，却返当年处士庐。
挽吴公祥承事诗
作者：虞俦
朝代：宋

故国衣冠后，传家礼法尊。击鲜更下舍，容驷闶高门。河润金挥橐，风流酒满樽。平生阴德事，五世眼中孙。昔过高阳里，尝登通德门。敢违乡党敬，尚想典刑存。乔木萦心曲，空花浥泪痕。定应归净土，何必赋招魂。
挽吴公祥承事诗·其一
作者：虞俦
朝代：宋

故国衣冠后，传家礼法尊。击鲜更下舍，容驷闶高门。河润金挥橐，风流酒满樽。平生阴德事，五世眼中孙。
挽吴公祥承事诗·其一
作者：虞俦
朝代：宋

故国衣冠后，传家礼法尊。
击鲜更下舍，容驷闶高门。
河润金挥橐，风流酒满罇。
平生阴德事，五世眼中孙。
挽吴公祥承事诗·其二
作者：虞俦
朝代：宋

昔过高阳里，尝登通德门。敢违乡党敬，尚想典刑存。乔木萦心曲，空花浥泪痕。定应归净土，何必赋招魂。
挽吴公祥承事诗·其二
作者：虞俦
朝代：宋

昔过高阳里，尝登通德门。
敢违乡党敬，尚想典刑存。
乔木萦心曲，空花浥泪痕。
定应归凈土，何必赋招魂。
挽奚公彦章承奉诗
作者：虞俦
朝代：宋

上国曾倾盖，文闱昔盍簪。科名终在子，章服果何心。朝露悲蒿里，遗风上竹林。人琴俱不见，哀挽为沾襟。已识嵇中散，谁惭王浚冲。鸿飞嗟目断，鹤化骇群空。懒作金门客，宁为铁面翁。后园花木在，回首又春风。
挽奚公彦章承奉诗·其一
作者：虞俦
朝代：宋
体裁：五言律诗

上国曾倾盖，文闱昔盍簪。科名终在子，章服果何心。朝露悲蒿里，遗风上竹林。人琴俱不见，哀挽为沾襟。
挽奚公彦章承奉诗·其二
作者：虞俦
朝代：宋

已识嵇中散，谁惭王浚冲。
鸿飞嗟目断，鹤化骇羣空。
懒作金门客，宁为铁面翁。
后园花木在，回首又春风。
挽奚公彦章承奉诗·其二
作者：虞俦
朝代：宋

已识嵇中散，谁惭王浚冲。鸿飞嗟目断，鹤化骇群空。懒作金门客，宁为铁面翁。后园花木在，回首又春风。
挽崇宪靖王诗
作者：虞俦
朝代：宋

袭庆安僖八十春，绵绵仙李更蟠根。王封一品身尤贵，位冠三师德愈尊。华萼楼边空堕泪，白蘋洲上重销魂。哀荣终始公何憾，节钺貂蝉萃一门。诏书催唤衮衣归，富贵谁知已息机。北阙恩荣宁久恋，东山雅志肯相违。伤心水月人安在，回首湖山事亦非。他日苏公堤畔路，祇愁老泪不胜挥。
挽崇宪靖王诗·其一
作者：虞俦
朝代：宋

袭庆安僖八十春，绵绵仙李更蟠根。王封一品身尤贵，位冠三师德愈尊。华萼楼边空堕泪，白蘋洲上重销魂。哀荣终始公何憾，节钺貂蝉萃一门。
挽崇宪靖王诗·其一
作者：虞俦
朝代：宋

袭庆安僖八十春，绵绵僊李更蟠根。
王封一品身尤贵，位冠三师德愈尊。
华萼楼边空堕泪，白苹洲上重销魂。
哀荣终始公何憾，节钺貂蝉萃一门。
挽崇宪靖王诗·其二
作者：虞俦
朝代：宋
体裁：七言律诗

诏书催唤衮衣归，富贵谁知已息机。北阙恩荣宁久恋，东山雅志肯相违。伤心水月人安在，回首湖山事亦非。他日苏公堤畔路，祇愁老泪不胜挥。
挽承事汤公诗
作者：虞俦
朝代：宋
体裁：五言律诗

屋底千金润，尊前一笑真。名蓝寻入社，家事岂关身。丈室空天女，凌波悼洛神。鹿门携手后，还有姓庞人。
挽新安恭荣王诗
作者：虞俦
朝代：宋

安僖折派庆源长，宪靖猗兰奕叶芳。可但词章誇华白，更馀政事说龚黄。两宫密侍清閒燕，三事荣分衮绣光。生死哀荣难得似，宸纶一品赠真王。弁峰苕水挽将归，北第南园自一时。过眼浮名真是梦，回头乐事总成悲。荆兰膝下同黄壤，鸿雁行中失白眉。曾是汝阳门下客，凄凉空咏八哀诗。
挽新安恭荣王诗·其一
作者：虞俦
朝代：宋

安僖折派庆源长，宪靖猗兰奕叶芳。
可但词章夸华白，更余政事说龚黄。
两宫密侍清閒燕，三事荣分衮绣光。
生死哀荣难得似，宸纶一品赠真王。
挽新安恭荣王诗·其一
作者：虞俦
朝代：宋

安僖折派庆源长，宪靖猗兰奕叶芳。可但词章誇华白，更馀政事说龚黄。两宫密侍清閒燕，三事荣分衮绣光。生死哀荣难得似，宸纶一品赠真王。
挽新安恭荣王诗·其二
作者：虞俦
朝代：宋

弁峯苕水挽将归，北第南园自一时。
过眼浮名真是梦，回头乐事总成悲。
荆兰膝下同黄壤，鸿鴈行中失白眉。
曾是汝阳门下客，凄凉空咏八哀诗。
挽新安恭荣王诗·其二
作者：虞俦
朝代：宋

弁峰苕水挽将归，北第南园自一时。过眼浮名真是梦，回头乐事总成悲。荆兰膝下同黄壤，鸿雁行中失白眉。曾是汝阳门下客，凄凉空咏八哀诗。
挽水东吴主簿诗
作者：虞俦
朝代：宋

当年投笔过淮山，油幕谈兵故不凡。老去功名空白发，向来簿领愧青衫。龙龛内典超金界，鸿宝遗编付玉函。况有诸孙振门户，不须留恨黯松杉。
挽水东吴主簿诗
作者：虞俦
朝代：宋

当年投笔过淮山，油幕谈兵故不凡。
老去功名空白髮，向来簿领愧青衫。
龙龛内典超金界，鸿宝遗编付玉函。
况有诸孙振门户，不须留恨黯松杉。
挽范承事诗
作者：虞俦
朝代：宋
体裁：五言律诗

贝叶神怡处，南柯梦觉时。月评依旧好，露挽不堪悲。分米谁怀惠，兼金肯拾遗。绀莲华发后，见佛想舒眉。
挽都运徽猷陈君诗
作者：虞俦
朝代：宋

煮海摅忠论，潢池詟武威。分符留惠爱，持节借光辉。阀阅伊谁似，功名与愿违。未前宣室问，遽作九原归。玉节稽严召，琳宫暂列仙。月华方喜见，薤露忽悲缠。回首长安日，伤心蜀道天。初无封禅议，遗藁总堪传。
挽都运徽猷陈君诗·其一
作者：虞俦
朝代：宋
体裁：五言律诗

煮海摅忠论，潢池詟武威。分符留惠爱，持节借光辉。阀阅伊谁似，功名与愿违。未前宣室问，遽作九原归。
挽都运徽猷陈君诗·其二
作者：虞俦
朝代：宋

玉节稽严召，琳宫暂列仙。月华方喜见，薤露忽悲缠。回首长安日，伤心蜀道天。初无封禅议，遗藁总堪传。
挽都运徽猷陈君诗·其二
作者：虞俦
朝代：宋

玉节稽严召，琳宫暂列僊。
月华方喜见，薤露忽悲缠。
回首长安日，伤心蜀道天。
初无封禅议，遗藁总堪传。
据案偶得数语录呈簿尉
作者：虞俦
朝代：宋

昔年官冷欲无毡，制锦如今又不然。
老去几遭官长駡，书来却有故人怜。
敢期翠羽还池上，渐喜黄衣减目前。
欲学催科无奈拙，直须天假一丰年。
据案偶得数语录呈簿尉
作者：虞俦
朝代：宋

昔年官冷欲无毡，制锦如今又不然。老去几遭官长骂，书来却有故人怜。敢期翠羽还池上，渐喜黄衣减目前。欲学催科无奈拙，直须天假一丰年。
收汉老弟近书知十全遂勿药之喜慰可知也但未卜来期诗以见意
作者：虞俦
朝代：宋

一日思君一度年，家山好在落霞边。飞鸿日去情何限，黄耳书来病已痊。攲枕池塘春草梦，闭门风雨落梅天。南坡政恐春留住，过我何时果著鞭。
收汉老弟近书知十全遂勿药之喜慰可知也但未卜来期诗以见意
作者：虞俦
朝代：宋

一日思君一度年，家山好在落霞边。
飞鸿日去情何限，黄耳书来病已痊。
欹枕池塘春草梦，闭门风雨落梅天。
南坡政恐春留住，过我何时果着鞭。
政在簿书丛中王簿示二诗推案漫述数语
作者：虞俦
朝代：宋

文书堆案汗如洗，雁鹜满庭声甚喧。纵有可人来眼底，了无佳思到吟边。翠眉对我何曾展，白眼逢渠不受怜。上策从来三十六，就中除有一归田。
政在簿书丛中王簿示二诗推案漫述数语
作者：虞俦
朝代：宋

文书堆案汗如洗，鴈鹜满庭声甚喧。
纵有可人来眼底，了无佳思到吟边。
翠眉对我何曾展，白眼逢渠不受怜。
上策从来三十六，就中除有一归田。
故奚公学长挽诗
作者：虞俦
朝代：宋

诗酒平生兴，人琴毕竟空。儒冠成晚岁，尺牍到诸公。忽叹群无鹤，谁留目送鸿。竹林家世事，清节见君同。
故奚公学长挽诗
作者：虞俦
朝代：宋

诗酒平生兴，人琴毕竟空。
儒冠成晚岁，尺牍到诸公。
忽嘆羣无鹤，谁留目送鸿。
竹林家世事，清节见君同。
故安国夫人挽诗
作者：虞俦
朝代：宋

雅趣工书画，高怀陋鼎钟。家声推两大，壸范见三从。贤得鲁侯配，荣开安国封。平生耽静胜，宸翰焕鸾龙。阀阅联蝉冕，台郎有凤毛。美形彤管旧，节视柏舟高。南涧夫人藻，西池阿母桃。哀荣生死是，诏墨看重褒。
故安国夫人挽诗·其一
作者：虞俦
朝代：宋
体裁：五言律诗

雅趣工书画，高怀陋鼎钟。家声推两大，壸范见三从。贤得鲁侯配，荣开安国封。平生耽静胜，宸翰焕鸾龙。